title: Tukivektorikone

text: Päätöstason löytämiseksi on olemassa useita ratkaisutapoja. Kirjallisuudessa usein esiintyvä ratkaisutapa perustuu neliölliseen optimointiin. Toinen tapa on etsiä kummallekin luokalle konveksipeitteet, ja sen jälkeen etsiä konveksipeitteiden välinen lyhin etäisyys ja tätä vastaavat pisteet formula_22 ja formula_23 peitteiden pinnalla. Päätöstason normaalivektori formula_24 on pisteiden formula_22 ja formula_23 erotus vektorin suuntainen, ja formula_9 on näiden pisteiden keskiarvo.


title: Tukivektorikone

text:
Optimimarginaaliluokitin määritetään ratkaisemalla seuraava neliöllinen optimointiongelma. Ratkaistaan päätöstaso minimoimalla lauseke formula_28
tason normaalivektorin formula_24 suhteen ehdolla


title: Tukivektorikone

text: Muuttuja formula_9 ratkaistaan ehdosta.


title: Tukivektorikone

text: Päätöstason yksiselitteiseen määrittämiseen tarvitsee tuntea kaksi tasoa lähinnä olevaa pistettä formula_32 ja formula_33. Pisteen formula_34 euklidinen etäisyys tasoon formula_24 on


title: Tukivektorikone

text: missä formula_37 on normalisointitermi.


title: Tukivektorikone

text: Taso formula_3 on yhdensuuntainen tason formula_39 kanssa, kun formula_40, josta seuraa että formula_41 voidaan valita siten, että formula_42 pisteille formula_32 ja formula_33. Tällöin euklidisten etäisyyksien summaksi saadaan


title: Tukivektorikone

text: Tämän seurauksena rajoittamalla reunaehdot annetun tehtävän mukaisesti ja minimoimalla formula_37, marginaalitasoilla sijaitsevien pisteiden m ja n etäisyys maksimoituu.


title: Tukivektorikone

text: Joustavan marginaalin luokitin ("C-SVM") optimimarginaaliluokittimen yleistys ei-separoituville näytejoukoille. Lähes kaikissa käytännön luokittelutehtävissä näytejoukot ovat ei-separoituvia. Ei-separoituvuus huomioidaan määrittämällä jokaiselle väärään luokkaan luokittuvalle näytteelle ns. "slack"-vakio formula_47, mikä on näytteen etäisyys päätöspintaan. Vakio formula_48, kun näyte luokittuu oikein.


title: Tukivektorikone

text: Kahteen luokkaan luokitteleva joustavan marginaalin luokitin määritetään ratkaisemalla neliöllinen optimointiongelma


title: Tukivektorikone

text:
muuttujien formula_24, formula_9 ja formula_47 suhteen
kun reunaehdot ovat


title: Tukivektorikone

text: ja


title: Tukivektorikone

text: kun formula_55. Ongelma voidaan ratkaista ratkaisemalla Lagrangen menetelmällä konstruoitu duaaliongelma


title: Tukivektorikone

text:
missä formula_57 on regularisointitermi ja reunaehdot ovat
ja


title: Tukivektorikone

text: missä formula_60 ovat Lagrangen kertoimet ja formula_61.


title: Tukivektorikone

text: Coverin teoreeman mukaan kaksi ei-separoituvaa näytejoukkoa separoituvat suuremmalla todennäköisyydellä, kun ne kuvataan epälineaarisesti korkeampiulotteiseen avaruuteen. Tukivektorikoneen suorituskykyä voidaan parantaa kuvaamalla piirreavaruus kernelifunktiolla formula_62, joka implisiittisesti määrittelee kuvauksen.


title: Tukivektorikone

text: "Mercerin teorian" perusteella kernelifunktiolle formula_63 on olemassa sisätuloavaruus jos matriisi formula_64 on positiivisemidefiniitti ja formula_63 on symmetrinen funktio, kun formula_66 kaikille formula_67. Luokittelu suoritetaan sisätuloavaruudessa lineaarisesti, mutta päätöspinta kuvautuu piirreavaruuteen epälineaariseksi, kuten ympyräksi tai ellipsiksi radiaalisella kernelifunktiolla. "Mercerin teoria" mahdollistaa epälineaarisen luokittimen määrittämisen intuitiivisesti.


title: Tukivektorikone

text: Mielivaltainen piste formula_68 luokitellaan luokkaan formula_8, kun


title: Tukivektorikone

text: ja muussa tapauksessa luokkaan formula_10.


title: Tukivektorikone

text: Havaitaan, että kun formula_72, niin formula_4 on tukivektori. Näin ollen luokittelu riippuu ainoastaan tukivektoreista.


title: Tukivektorikone

text: Yleisimpiä kernelifunktiota ovat


title: Tukivektorikone

text: Polynominen kernelifunktio erottelee piirteet lineaarisesti lähtöavaruudessa kun taas radiaalinen funktio erottelee piirteet lineaarisesti tietyssä korkeaulotteisessa avaruudessa. Lähtöavaruuden näkökulmasta radiaalinen kernelifunktio erottelee näytteet epälineaarisesti ja se voi näin ollen sen suorituskyky on joissain tilainteissa polynomista luokitinta parempi.


title: Paul Ereng

text: Paul Ereng (s. 22. elokuuta 1967 Kitale, Trans-Nzoia, Kenia) on kenialainen 400 ja 800 metrin juoksija, olympiavoittaja ja kaksinkertainen sisäratojen maailmanmestari.


title: Paul Ereng

text: Ereng oli lupaava 400 metrin juoksija, kunnes hän vuonna 1988, päästyään Virginian yliopistoon, vaihtoi päämatkakseen 800 metriä. Ereng juoksi vuoden aikana kilpailuja Yhdysvalloissa ja voitti ne kaikki. Kenian olympiakarsinnoissa hän sijoittui kolmanneksi ja pääsi viimeisenä miehenä mukaan Soulin 1988 kisojen joukkueeseen.


title: Paul Ereng

text: Vaikka Erengin kehitys 800 metrillä oli ollut nopeaa, ei hän ollut ennakkosuosikkien joukossa Soulissa. Erengin hyvät suoritukset kuitenkin jatkuivat ja kiinnittivät yhä enemmän ihmisten huomiota, kun hän voitti olympialaisissa oman välieränsä uudella henkilökohtaisella ennätysajallaan 1.44,55. Loppukilpailussa hän oli ennen loppusuoraa neljäntenä, mutta voimakkaan loppukirinsä ansiosta hän ohitti edellään olleet kolme juoksijaa ja voitti olympiakultaa. Seuraavana vuonna sisäratojen MM-kisoissa Budapestissa Ereng jatkoi menestyksekkäitä otteitaan ja voitti maailmanmestaruuden uudella maailmanennätysajalla 1.44,84. Kaksi vuotta myöhemmin sisäratojen MM-kisoissa 1991 hän puolusti maailmanmestaruuttaan menestyksekkäästi ja voitti jälleen kultamitalin.


title: Paul Ereng

text: Toisen maailmanmestaruutensa jälkeen Erengin ura kääntyi laskusuuntaiseksi, eikä hän Barcelonan 1992 olympialaisissa päässyt välieristä jatkoon. Vuonna 1993 hän suoritti Virginian yliopistossa alemman kandidaatintutkinnon uskontotieteissä sivuaineenaan sosiologia.


title: Paul Ereng

text: Nykyään Ereng elää El Pasossa, Texasissa ja toimii yleisurheiluvalmentajana Texasin yliopistossa.


title: Robert Henrik Rehbinder

text: Robert Henrik Rehbinder (15. heinäkuuta 1777 Paimio – 8. maaliskuuta 1841 Pietari) toimi Suomen suuriruhtinaskunnan valtiosihteerinä ja ministerivaltiosihteerinä vuosina 1811–1841. Tässä virassaan hän oli Suomen suuriruhtinaskunnan alkuajan korkeimpia virkamiehiä. Rehbinderillä oli ratkaiseva rooli Suomen autonomian aseman vahvistamisessa, muun muassa Porvoon valtiopäivien valmistelussa. Hän kuului Rehbinderin aatelissukuun.


title: Robert Henrik Rehbinder

text: Rehbinder oli koulutukseltaan lakimies, ja hän toimi hovioikeudenneuvoksena Turun hovioikeudessa vuosina 1811–1822.


title: Robert Henrik Rehbinder

text: Vuonna 1824 valtiosihteeri Rehbinder ehdotti Suomen suuriruhtinaskunnan rajaa siirrettäväksi lännemmäs Pietarin porteilta, mutta tsaari Aleksanteri I katsoi, että Suomi säilyy varmemmin osana Venäjän valtakuntaa, kun raja on mahdollisimman lähellä tsaarin pääkaupunkia.


title: Robert Henrik Rehbinder

text: Rehbinderistä tuli kreivi 1826. Venäjän keisari Nikolai I myönsi Rehbinderille vuonna 1832 Pyhän Aleksanteri Nevskin ritarikunnan suurristin briljanttien kera. Lisäksi hänelle oli myönnetty Pyhän Vladimirin ritarikunnan II luokan kunniamerkki ja Ruotsin kuninkaallisen Pohjantähden ritarikunnan I luokan komentajamerkki. Vuonna 1834 hän sai todellisen salaneuvoksen arvonimen. Hänet on myös promovoitu filosofian kunniatohtoriksi vuonna 1840 Helsingin yliopiston 200-vuotisjuhlassa. Hän omisti Paimion Viksbergin kartanon.


title: Robert Henrik Rehbinder

text: Robert Henrik Rehbinder sekä hänen puolisonsa ja isänsä on haudattu suvun mausoleumiin Paimion Pyhän Jaakobin kirkkomaalle.


title: Robert Henrik Rehbinder

text: Rehbinderillä oli Helsingissä enimmillään viisi nimikkokatua. Näistä edelleen jäljellä ovat Iso Roobertinkatu Punavuoressa, Pieni Roobertinkatu Kaartinkaupungissa ja Rehbinderintie Eirassa. Lisäksi nykyisen Mannerheimintien eteläosa oli 1800-luvulla kaksiosainen esplanadikatu, jonka kadunpuoliskot oli nimetty Rehbinderin mukaan Itäiseksi ja Läntiseksi Heikinkaduksi (Henriksgatan). Heikinkatu-nimi oli käytössä vuoteen 1942, jolloin katu nimettiin uudelleen Mannerheimintieksi. Rehbinderillä oli siis nimikkokadut sekä molemmille etunimilleen että sukunimelleen.


title: Robert Henrik Rehbinder

text: Vuonna 1936 hänen muistokseen julkaistiin postimerkki.


title: Penaali

text: Penaali eli kynäkotelo on säiliö, jossa säilytetään pieniä tavaroita, kuten kyniä, pyyhekumia, viivainta ja kynänteroitinta.


title: Penaali

text: Penaali valmistetaan nykyään yleensä kankaasta tai polyesteristä. Aikaisemmin penaalit valmistettiin useimmiten puusta, esimerkiksi käsityötunneilla. Penaaleja on monenlaisia (muun muassa niin sanottu putkipenaali). Penaaleja on laidasta laitaan muovisista peltisiin. Yksinkertaisin muoto on kankaasta koottu pussi, jossa on mahdollisesti yksi tai kaksi taskua: yksi tasku kummallakin kyljellä ja jonkinlainen sulkemislaite, esimerkiksi vetoketju tai nappi. Penaalista on olemassa myös nuoremmille lapsille tarkoitettuja monimutkaisia malleja, joissa on erilaisia viihdykkeitä ja hauskutuksia.


title: Sonny Corleone

text:
Santino ”Sonny” Corleone on kuvitteellinen hahmo, joka esiintyy Mario Puzon menestysromaanissa "Kummisetä" ja Francis Ford Coppolan ohjaamassa samannimisessä elokuvassa, joka kertoo tarinan italialaisamerikkalaisesta rikollisperheestä. Sonny on perheen päämiehen Vito Corleonen esikoinen ja seuraajaehdokas. Elokuvassa Corleonen osan näyttelee James Caan, joka oli suorituksestaan ehdolla Oscar-palkinnon saajaksi.
Sonny Corleone (s. 1916) on perheen esikoisena kouluttautunut pojasta asti isänsä työn jatkajaksi. Hän on luonteeltaan hyvin väkivaltainen ja äkkipikainen. Vito ei ollut poikansa luonteesta hyvillään, mutta osaltaan soimasi itseään, sillä Sonny oli varhain saanut selville isänsä todellisen työn. Sonny osoitti myös pehmeyttä suojelemalla erityisesti nuorempia sisaruksiaan ja pyytämällä isäänsä ottamaan asunnottoman pojan Tom Hagenin perheen jäseneksi. Kaikki luonteenpiirteet yhdistyvät Sonnyyn hänen antaessa langolleen Carlo Rizzille selkäsaunan sisarensa Connien pahoinpitelystä. Kohtausta ja Sonnyn luonnetta kuvattiin "Kummisetä"-elokuvassa hyvin raa’asti.


title: Sonny Corleone

text: Toisen maailmansodan jälkeen New Yorkin mafiaperheiden uudeksi rahantekomenetelmäksi tarjotaan huumeiden myymistä. Perheiden välisissä neuvotteluissa Vito kieltäytyy periaatesyistä hyväksymästä huumekaupan hyödyntämistä. Muut perheet eivät ole niin valikoivia ja tarvitsisivat Corleonen perheen suurta vaikutusvaltaa etenkin poliisi- ja oikeusjärjestelmässä. Sonnyn paljastaessa kypsymättömyyttään kiinnostuksensa liikeideaan, kilpaileva Tattaglia-perhe Virgil Sollozzon johdolla ryhtyy toimeen Corleonen perheen heikentämiseksi.


title: Sonny Corleone

text: Vito yritetään salamurhata jotta vanhin poika Sonny lähtisi yhteistyöhön huumekauppaan. Sollozzo ja muut ovat kuitenkin tehneet virheliikkeen, sillä Sonny julistaa heille sodan. Nuorin poika Michael Corleone ilmoittautuu vapaaehtoiseksi rauhanneuvotteluihin, jotka ovatkin Corleonen perheen juoni; Michael ampuu Sollozon ja neuvottelussa turvamiehenä olleen poliisipäällikkö McCluskeyn.


title: Sonny Corleone

text: Perhe lähettää Michaelin pakoon Sisiliaan, mutta kostona Sollozzon murhasta muut perheet kohdistavat katseensa Sonnyyn. Carlo Rizzi kostaa auttamalla perheen vihollisia. Sopivalla hetkellä hän pahoinpitelee jälleen Connien tietäen tämän soittavan veljelleen. Sonnyn matkareitille järjestetään väijytys tietulliin, jossa hänet ammutaan konepistooleilla. Oman perheen lisäksi Sonnya jäi suremaan avioton poika Vincent Mancini-Corleone, jonka osuutta tuotiin enemmän esille viimeisessä elokuvassa "Kummisetä osa III".


title: Pyyhekumi

text: Pyyhekumi on kumista tai muovista valmistettu apuväline, jolla pyyhitään pois kirjoitettua tekstiä tai piirroksia. Pyyhekumi on yleensä tarkoitettu lyijykynän jäljen poistoon. Tavallinen pyyhekumi pyyhkii melko huonosti puuvärikynän jälkeä, mutta erityiset kovat muovista valmistetut pyyhekumit voivat poistaa jopa kuulakärkikynän ja teknisen tussipiirtimen jälkeä. Pyyhekumeja on erikokoisia ja erilaiseksi muotoiltuja, jopa hajustettuja. Joissakin lyijykynissä on pyyhekumi kynän päässä. Teknisessä piirtämisessä käytetään usein kynämäiseen hylsyyn asetettavaa tankomaista pyyhekumia. Kumittamisessa voidaan käyttää apuna ohutta metallilevymallinetta, jonka reikien avulla kumittamisen voi kohdistaa pienelle alueelle.


title: Airspeed Horsa

text: Airspeed Horsa oli toisen maailmansodan aikainen joukkojenkuljetukseen tarkoitettu liitokone. Sitä rakensi brittiläinen Airspeed Ltd alihankkijoineen. Se oli nimetty eteläisen Britannian viidennellä vuosisadalla valloittaneen Horsan mukaan.


title: Airspeed Horsa

text: Liitokoneita käytettiin ensimmäistä kertaa hyökkäyskäyttöön saksalaisten maahanlaskujoukkojen hyökätessä vuonna 1940 Eben-Emael -linnoitukseen Belgiassa DFS 230 -liitokoneilla.


title: Airspeed Horsa

text:
Horsa suunniteltiin X.26/40-spesifikaation pohjalta, ja sitä rakennettiin vuodesta 1940 lähtien. Se teki ensilentonsa 12. syyskuuta 1941.
Horsa oli ylätaso ja yleensä kertakäyttöisenä puu-, putki- ja kangasrakenteinen. Siinä oli kolmipyöräinen laskuteline, joka taistelulennoilla irrotettiin nousun jälkeen ja kone laskeutui rungon alla olevan jalaksen varassa. Sen siivissä oli suuret jarrusiivekkeet, jotka mahdollistivat laskeutumisen pienillekin aukioille.


title: Airspeed Horsa

text: Horsaa pidettiin tukevana ja hyvät lento-ominaisuudet omaavana liitokoneena. Airspeed alihankkijoineen (mm. Austin Motors ja koneiden sisustuksen rakentaja Harris Lebus) rakensi kaikkiaan 3 655 Horsaa.


title: Airspeed Horsa

text: Horsaa käytettiin ensimmäistä kertaa taistelukäytössä 10. heinäkuuta 1943, jolloin 27 konetta osallistui operaatio Huskyyn, Sisilian valtaukseen. Suuria määriä Horsia käytettiin Normandian maihinnousussa, operaatio Dragoonissa, operaatio Market Gardenissa Arnhemissa ja operaatio Varsityssä, Reinin ylityksessä. Ensimmäiset Normandiassa maihinnousseet joukot laskeutuivat Ranskaan Horsilla, vallaten Pegasus-sillan.


title: Airspeed Horsa

text: Horsia hinattiin Short Stirling, Handley Page Halifax, Armstrong Whitworth Albemarle, Armstrong Whitworth Whitley ja C-47 Dakota -koneilla. Horsaa varten pikakoulutettiin pienin kustannuksin omat lentäjänsä, jotka kuuluivat Glider Pilot Regimentiin, joka taas kuului armeijan ilmavoimiin (Army Air Corps). Lentäjien pätevyys riitti liitokoneen ohjaukseen hinauksessa ja laskeutumiseen, mutta myös RAF-lentäjiä käytettiin. Laskeutumisen jälkeen lentäjät yleensä taistelivat tavanomaisen jalkaväen tavoin. Hinauksen aikana Horsan ja vetokoneen välillä oli puhelinyhteys.


title: Airspeed Horsa

text: Liitokone oli ratkaisu olosuhteisiin, joissa ilmapudotuksilla ei voitu toimittaa riittävän suuria kuormia maajoukoille tai riskit olivat liian suuria varsinaisille kuljetuskoneille koulutettuine lentäjineen. Tällaisia tilanteita kohdattiin varsinkin operaatio Market Gardenin aikana Arnhemissa sekä Burman rintamalla, joissa huoltoa piti toimittaa ilmateitse lähellä vihollisen maavoimia toimiville liittoutuneiden joukoille. Joskus huono sää oli perusteena Horsan käytölle, sillä Horsa oli putkirakenteisena, sekä puusta ja kankaasta valmistettuna halpa, joten sen vaurioituminen korjauskelvottomaksi ei ollut niin suuri menetys kuin kalliimman kuljetuskoneen.


title: Airspeed Horsa

text: Eräs tärkeimmistä Horsalla toimitetuista varusteista oli Willys Jeep, joita koneeseen voitiin kuormata jopa kaksi kappaletta hyvissä sääolosuhteissa. Jeep varmisti maahanlaskujoukkojen liikkuvuuden ja jopa pienten tykkien vetämisen. Lastin nopeaa purkamista varten Horsan takarunko voitiin taittaa sivulle, mutta silloin liitokone menetettiin. Burman rintamalla japanilaisilta vallatut lentokentät mahdollistivat liitokoneiden noutamisen uudelleenkäyttöä varten, mutta muilla sotanäyttämöillä Horsa oli yleensä kertakäyttöinen. Toisen maailmansodan jälkeen britit käyttivät Airspeed Horsa -liitokoneita vielä Malesiassa kommunistisissien vastaisissa operaatioissa, mutta helikopteri syrjäytti nopeasti liitokoneet.


title: Foix

text: Foix on pieni 9 605 asukkaan (2006) ja 20 neliökilometrin kokoinen kaupunki Etelä-Ranskassa Occitanien alueella lähellä Espanjan ja Andorran rajaa. Foix on Ariègen departementin pääkaupunki.


title: Foix

text: Kaupungissa sijaitsee Foix'n kreivien linna, joka kohoaa vanhankaupungin yläpuolelle. Sen tornit ovat peräisin 1100-, 1300- ja 1400-luvulta. 1300-luvulta peräisin oleva goottilainen kirkko on pyhitetty Pyhälle Volusianukselle, joka oli Toursin arkkipiista 400-luvulla.


title: Connie Corleone

text:
Constanzia ”Connie” Corleone-Rizzi on kuvitteellinen hahmo Mario Puzon menestysromaanissa "Kummisetä" ja Francis Ford Coppolan ohjaamassa elokuvatrilogiassa, joka kertoo tarinan italialaisamerikkalaisesta rikollisperheestä. Connie on perheen päämiehen Vito Corleonen ainoa tytär. Elokuvissa Corleonen osan näyttelee Talia Shire, joka on myös ohjaajan Coppolan sisar ja kolmannessa elokuvassa Connien veljentytärtä Marya näytelleen Sofia Coppolan täti.
Connie Corleone on perheen kuopus ja menee naimisiin Carlo Rizzin kanssa. Carlo työskentelee perheen hyväksi sangen vähäpätöisessä asemassa, ja kohtelee vaimoaan huonosti. Connie, joka on tottunut vanhimman veljensä Sonnyn suojelukseen, kertoo pahemman riidan jälkeen Carlon käytöksestä. Tämä saa äkkipikaisen ja väkivaltaisen Sonnyn pois tolaltaan ja hän pahoinpitelee pahasti Carlon ja käskee jättää Connien rauhaan.


title: Connie Corleone

text: Mafiasodan alettua Vito Corleonen murhayrityksen jälkeen 1946, Carlo auttaa kostoksi perheen vihollisia. Sopivalla hetkellä hän pahoinpitelee jälleen Connien tietäen tämän soittavan veljelleen. Sonnyn matkareitille järjestetään väijytys, jossa hänet murhataan konepistooleilla.


title: Connie Corleone

text: Michael Corleonen tehdessä isänsä kuoleman jälkeen tilit selviksi muiden perheiden kanssa, Clemenza tappaa Carlon vuonna 1955 kuristamalla. Connie oli aikanaan saanut Michaelilta lupauksen säästää Carlon hengen, eikä hän leppynyt veljelleen pitkään aikaan. Vasta Fredon kuoleman jälkeen vuonna 1960 heidän välinsä palasivat liki ennalleen, tosin Connie ei tiennyt Michaelin olleen Fredon kuoleman takana.


title: Connie Corleone

text: Myöhemmin 1970-luvulla Connie tukee Sonnyn aviottoman pojan Vinnien pyrkimyksiä päästä suvun päämieheksi. Tässä vaiheessa hän myös osallistuu aktiivisesti perheen rikollistoimintaan. "Kummisetä osa III" -elokuvan loppukohtauksessa Connie surmaa kummisetänsä Don Altobellon myrkytetyllä cannolilla.


title: Kynänteroitin

text: Kynänteroitin, lyhyesti teroitin, on väline, jolla teroitetaan lyijykyniä ja puuvärikyniä. Teroittimen teräosa on tehty terävästä metallista. Teroittimia on sähköllä toimivia ja käsikäyttöisiä, ja niitä on olemassa erikokoisille kynille. Teroittimen kuori valmistetaan tavallisesti muovista, puusta tai metallista.


title: Kynänteroitin

text: Teroitettaessa teroitin tuetaan ja kynä työnnetään teroittimen kyljessä olevaan reikään. Kynää käännetään myötäpäivään, kunnes se on sopivan terävä. Teroittimessa saattaa olla säiliö, jonne teroituksessa syntyvät roskat siirtyvät.


title: Kynänteroitin

text: Sähkötoimisessa kynänteroittimessa terää liikuttaa pieni sähkömoottori. Iso, mekaaninen teroitin saattaa olla kiinni pöydässä. Tällainen teroitin on voimakas, ja sellaisessa kynän terä katkeaa harvemmin kuin pienemmässä versiossa. On olemassa myös pöytäteroittimia, joissa kynä työnnetään reikään ja teroitetaan kiertämällä teroittimen kampea.


title: Luomi

text: Luomi on ihon kasvain. Luomia tai luomen kaltaisia ihomuutoksia on noin 60 erilaista. Synnynnäisiä luomia on vastasyntyneillä 1-3 %:lla. Luomien määrä kasvaa lapsuudessa ja nuoruudessa ja on yleensä suurimmillaan 30–40 vuoden iässä. Tuolloin luomia on keskimäärin 15–40. Tämän jälkeen luomien määrä alkaa taas vähentyä.


title: Luomi

text: Luomi saattaa joskus muuttua pahanlaatuiseksi. Melanooma on eräs ihosyöpätyyppi. Jos luomi kasvaa nopeasti tai muuttuu ulkonäöltään, melanoomaa voidaan epäillä. Kuitenkin vain alle puolet melanoomista syntyy luomiin. Luomi voi muuttua pahalaatuiseksi kasvaimeksi esimerkiksi liiasta auringon otosta, sillä UV-säteily aiheuttaa muutoksia iholla. Poikkeavan näköiset suuret luomet voidaan poistaa. Toimenpiteitä tekevät terveyskeskuslääkärit, ihotautilääkärit ja plastiikkakirurgit. Pigmenttiluomen poistaminen tapahtuu paikallispuudutuksessa.


title: Luomi

text: Esiintyy yleensä leuan tai sukupuolielimien lähettyvillä. Taliluomesta saattaa kasvaa karvoja. Se ei ole koholla, joten sitä ei ole syytä leikata.


title: Kenji Ogiwara

text: Kenji Ogiwara (, s. 20. joulukuuta 1969 Kusatsu) on japanilainen entinen yhdistetyn hiihtäjä ja moninkertainen maailmanmestari, olympiavoittaja ja yhdistetyn maailmancupin kokonaiskilpailun voittaja kausina 1992–1993, 1993–1994 ja 1994–1995.


title: Kenji Ogiwara

text: Ogiwara aloitti lajin harrastamisen jo vuonna 1981 ja kilpauransa hän päätti vuoden 2002 keväällä. Hän harrastaa musiikkia ja autoja, ja on ammatiltaan toimistotyöntekijä.


title: Muista Flebasta

text: Muista Flebasta ("Consider Phlebas", 1987) on Iain M. Banksin kirjoittama tieteisromaani. Se on Banksin ensimmäinen tieteisromaani ja avaa hänen niin sanotun "Kulttuuri"-romaanisarjansa, joka sijoittuu kuvitteelliseen Kulttuurin yhteiskuntaan. "Muista Flebasta" kertoo Idiranin ja Kulttuurin välisestä sodasta.


title: Enonkosken kirkko

text:
Enonkosken kirkko on Enonkoskella keskellä kirkonkylää sijaitseva Savonlinnan seurakuntaan kuuluvan Enonkosken kappeliseurakunnan puukirkko. Kirkon on suunnitellut Magnus Schjerfbeck ja se on valmistunut vuonna 1886. Kirkko rakennettiin vuonna 1860 rakennetun ja 1884 palaneen vanhan kirkon tilalle. Kirkkoa on korjattu useasti, lämmöneristyskorjaus oli vuonna 1985 ja julkisivukorjaus 2000.
Tyyliltään kirkko on päätytornillinen pitkäkirkko, kirkossa on leveä poikkilaiva Kirkkoon mahtuu noin 600 henkilöä. Urut ovat urkurakentamo Martti Porthanin valmistamat, 21-äänikertaiset ja peräisin vuodelta 1989. Alttaritaulun on maalannut Albert Moliis, taulu on vuodelta 1900.


title: Enonkosken kirkko

text: Toisin kuin useissa muissa kirkoissa, ei Enonkosken kirkon tornissa oleva risti osoita pääsisäänkäynnin suuntaan, vaan Ylä-Enonvedelle, jossa kirkkomatkalla syksyllä 1858 tapahtui vakava, kahdeksan ihmisen hukkumiseen johtanut kirkkoveneonnettomuus.


title: Ypäjän kirkko

text: Ypäjän kirkko on kirkkorakennus, joka sijaitsee Ypäjän kunnan keskuksessa keskeisellä paikalla. Se rakennettiin vuosina 1901–1902 Henrik Helinin ja Aleksander Nyströmin suunnitelmien mukaan kansallisromanttiseen jugend-tyyliin.


title: Ypäjän kirkko

text: Kirkkoa on peruskorjattu vuosina 1939 ja 1998. Seurakunnan kirkkoherrana toimi eläkkeelle jäämiseensä asti lääninrovasti Risto Ahti. Kyseisessä kirkossa hän toimi pappina 1970-luvulta lähtien. Seurakunnan hautausmaa sijaitsee kirkon välittömässä läheisyydessä.


title: Ypäjän kirkko

text: Vanha kirkko sijaitsi viereisellä tontilla. Se oli alun perin 1550-luvulla hirsistä rakennettu ristikirkko, joka purettiin ja rakennettiin uudelleen 1676 ja 1798 sekä hävitettiin lopullisesti 1901.


title: Metsämaan kirkko

text: Metsämaan kirkko on vuonna 1777 rakennettu kappeliseurakunnan puukirkko Metsämaan kirkonkylässä Metsämaalla Loimaalla. Kirkon kuoriosa on monikulmainen ja peräisin 1860-luvulta. Kirkossa on noin 350 istumapaikkaa. Metsämaan kirkko ei ole käytössä talvikuukausina.


title: Metsämaan kirkko

text: Kirkon rakentamiseen pyydettiin lupaa vuonna 1767, mutta sitä ei myönnetty. Vuonna 1777 kirkon rakentaminen alkoi ilman lupaa, kunnes työhön tuli viranomaisten määräämä keskeytys ja vaatimus selvityksestä. Talonpoikien selvitys tyydytti maaherraa, joka antoi luvan saattaa rakentamisen loppuun.


title: Metsämaan kirkko

text: Kirkko on aiemmin kuulunut Metsämaan seurakunnalle. Seurakunta liittyi ensin vuoden 2000 alussa Kanta-Loimaan ja vuoden 2005 alussa Loimaan seurakuntaan. Metsämaan seurakunta säilyi kappeliseurakuntana.


title: Julius Korir

text: Julius Korir (s. 21. huhtikuuta 1960 Nandin piirikunta, Kenia) on kalenjin-heimon nandi-haaraan kuuluva kenialainen entinen estejuoksija ja olympiavoittaja.


title: Julius Korir

text: Yleisurheilevan maailman tietoisuuteen Korir nousi vuonna 1982 voitettuaan kaikkien yllätykseksi Kansainyhteisön kisojen kultamitalin 3 000 metrin estejuoksussa. Koririn tuloskehitys eteni myönteiseen suuntaan, mutta hän jäi seitsemänneksi ensimmäisissä yleisurheilun MM-kisoissa 1983 Helsingissä.


title: Julius Korir

text: 1984 Los Angelesin olympialaisissa Korir osoitti olevansa vakavasti otettava ehdokas kultamitalin voittajaksi voitettuaan oman välieränsä. Loppukilpailussa hän aloitti loppukirin puoli kierrosta ennen maalia, onnistui karistamaan muut juoksijat kannoiltaan ja juoksi maaliin olympiavoittajana.


title: Julius Korir

text: Vuonna 1985 Korir kärsi loukkaantumisesta, eikä hän enää seuraavina kausina edustanut maataan kansainvälisellä tasolla.


title: Ville Nieminen

text: Ville Juhani Nieminen (s. 6. huhtikuuta 1977 Tampere) on suomalainen uransa lopettanut jääkiekkoilija, Stanley Cup-voittaja, olympiamitalisti sekä nykyinen jääkiekkovalmentaja. Nieminen oli pelipaikaltaan laitahyökkääjä, ja hän edusti mittavalla urallaan lukuisia eri seuroja, viimeisimpinä Tampereen Tapparaa SM-liigassa kaudella 2013–2014 ja uransa viimeiseksi jäänyttä seuraa Rauman Lukkoa kauden 2014–2015. Nieminen toimii kaudesta 2018–2019 lähtien Pelicansin päävalmentajana.


title: Ville Nieminen

text: Niemisen ammattilaisura käynnistyi Tapparassa kaudella 1994–1995, ja hän teki lopullisen läpimurtonsa seurassa kaudella 1996–1997, jonka jälkeen NHL-seura Colorado Avalanche varasi hänet NHL:ään numerolla 78. Niemisen ura Pohjois-Amerikan ammattilaissarjoissa käynnistyi jo seuraavalla kaudella Coloradon farmijoukkueessa, AHL-liigan Hershey Bearsissa. NHL:ssä Nieminen debytoi kaudella 1999–2000, ja jo seuraavalla kaudella hän vakiinnutti pelipaikkansa NHL:ssä ja oli kauden päätteeksi Coloradon mukana voittamassa NHL:n Stanley Cup-mestaruutta. Nieminen pelasi NHL:ssä seitsemän kauden ajan ja edusti Coloradon ohella Pittsburgh Penguinsia, Chicago Blackhawksia, Calgary Flamesia, New York Rangersia, San Jose Sharksia ja St. Louis Bluesia.


title: Ville Nieminen

text: Jääkiekon SM-liigan ja NHL:n ohella Nieminen on pelannut myös Ruotsin Allsvenskanissa edustaessaan Malmö Redhawksia ja Örebro HK:ta, sekä Venäjän KHL:ssä, jossa hän on edustanut HC Sibir Novosibirskiä, Neftekhimik Nizhnekamskia ja Dinamo Riikaa.


title: Ville Nieminen

text: Suomen jääkiekkomaajoukkueessa Nieminen on saavuttanut olympiahopeaa Torinon vuoden 2006 talviolympialaisista ja toisen sijan vuoden 2004 maailmancupista. Lisäksi hän on edustanut Suomea Salt Lake Cityn vuoden 2002 talviolympialaisissa.


title: Ville Nieminen

text: Suomessa Niemisen seuroja ovat olleet Koovee, Rauman Lukko ja Tappara, jonka liigajoukkueessa hän aloitti ammattilaisuransa kaudella 1994–1995. Colorado Avalanche kolmannella kierroksella (vuorolla 78) vuonna 1997. Tämän jälkeen hän pelasi kolme kautta AHL:ssä, Hershey Bearsin joukkueessa.


title: Ville Nieminen

text: Kaudella 2000–2001 Nieminen pelasi sekä Coloradossa että Hersheyn AHL-joukkueessa. Hän aloitti kautensa jälleen AHL:ssä ja nousi ajoittain Coloradon pelaavaan kokoonpanoon, mutta vastuu NHL:ssä jäi ajoittain vain muutamien otteluiden mittaiseksi ja Niemiselle avautui pelipaikka Coloradosta lähinnä silloin, kun joku joukkueen muista pelaajista oli loukkaantuneena. Nieminen esitti seurajohdolle myös vaihtopyyntöjä päästäkseen toiseen seuraan, jossa hän voisi saada vastuuta NHL-joukkueen pelaavasta kokoonpanosta. Tästä huolimatta hänet kuitenkin päätettiin pitää Coloradossa. Nieminen sai todellisen tilaisuuden, kun hänelle avautui pelipaikka Coloradon toisesta hyökkäysketjusta Peter Forsbergin rinnalta, kun Coloradon laitahyökkääjä Adam Deadmarsh loukkaantui. NHL:n runkosarjassa Nieminen pelasi 50 ottelua pistein 14+8=22, ja AHL:ssä hän saavutti 28 ottelussa pistemäärän 10+11=21. Lopulta juuri ennen NHL:n siirtorajan umpeutumista Colorado kauppasi Deadmarshin Los Angeles Kingsiin vaihdossa puolustaja Rob Blakeen, ja Niemisen paikka Forsbergin rinnalla joukkueen toisessa ketjussa varmistui. Forsbergin loukkaantuminen pudotuspeleissä ei hidastanut hyvän pelivireen löytäneen Niemisen ja muun joukkueen tahtia, ja lopulta Colorado voitti NHL:n Stanley Cup-mestaruuden toisen kerran seurahistoriansa aikana, kun se kukisti NHL:n finaalisarjassa mestaruutta puolustaneen New Jersey Devilsin otteluvoitoin 4–3. Pudotuspeleissä 23 ottelua pistein 4+6=10 pelanneesta Niemisestä tuli historian viides Stanley Cupin voittanut suomalainen jääkiekkoilija.


title: Ville Nieminen

text: Stanley Cupin voitettuaan Nieminen jatkoi Coloradossa myös kaudella 2001–2002. Hän pelasi Coloradossa 53 ottelua pistein 10+14=24, ennen kuin hänet kaupattiin Pittsburgh Penguinsiin. Pittsburghissa Nieminen kiekkoili kauden loppuun 13 runkosarjan ottelussa, joissa hän teki pisteet 1+2=3. Heikon kauden pelannut Pittsburgh jäi kuitenkin pudotuspelien ulkopuolelle seurahistoriassaan ensimmäistä kertaa 12 vuoteen


title: Ville Nieminen

text: Nieminen pelasi NHL:ssä useassa eri joukkueessa. Coloradon ja Pittsburghin lisäksi hänen edustamiaan seuroja olivat Chicago Blackhawks, Calgary Flames, New York Rangers, San Jose Sharks ja St. Louis Blues. Vuonna 2004, edustaessaan Calgaryä, jossa pelasi vain loppukauden , hän pelasi toisen kerran urallaan Stanley Cupin loppuotteluissa, mutta tuolla kertaa Tampa Bay Lightning voitti mestaruuden.


title: Ville Nieminen

text: NHL-kauden 2006–2007 jälkeen Nieminen jätti Pohjois-Amerikan jääkiekon ja palasi takaisin Eurooppaan, kun hän teki vuoden 2007 kesäkuussa kaksivuotisen sopimuksen ruotsalaisen Allsvenskan-seura Malmö Redhawksin kanssa. Malmö panosti joukkueeseensa kautta 2007–2008 varten suuresti, sillä seura tavoitteli paikkaa Ruotsin korkeimmalta sarjatasolta Elitserienistä kaudelle 2008–2009 pudottuaan Allsvenskaniin keväällä 2007. Nieminen pelasi seurassa hyvän kauden pelaten runkosarjassa 34 ottelua, joissa hän teki pisteet 9+15=24. Pudotuspeleissä Nieminen pelasi kymmenen ottelua tehoin 2+4=6. Malmö ei kovasta panostuksestaan huolimatta onnistunut nousemaan Elitserieniin, ja vuoden 2008 toukokuussa seura tiedotti ostaneensa Niemisen ulos sopimuksestaan, joka olisi kattanut Niemiselle ruotsalaisseurassa vielä kauden 2008–2009.


title: Ville Nieminen

text: Pian sen jälkeen, kun Malmö oli ilmoittanut Niemisen sopimuksen purkautumisesta Niemisen ilmoitettiin tehneen kaksivuotisen sopimuksen Tampereen Tapparan kanssa. Niemisen huhuttiin ennen Tapparan kanssa tehtyä sopimusta neuvottelevan useiden eri liigojen seurojen kanssa, mutta hän kertoi halunneensa itse siirtyä Tapparaan. Hänen mukaansa Tapparaan siirtymisessä edesauttoivat keskushyökkääjä Janne Ojasen päätös jatkaa peliuraansa tamperelaisseurassa, kuten myös Niemisen Viljami-pojan koulunkäynti. Kaudella 2008–2009 Nieminen teki runkosarjassa 55 ottelussa tehopisteet 21+20=41, mutta Tappara oli tilastollisesti kauden huonoimpia joukkueita eikä päässyt pudotuspeleihin sijoituttuaan runkosarjassa toiseksi viimeiselle sijalle.


title: Ville Nieminen

text: Nieminen edusti Tapparaa vielä kauden 2009–2010 pelaten 55 runkosarjaottelua pistein 15+14=29 ja yhdeksän pudotuspeliottelua pistein 3+3=6, mutta Tapparan pudotuspelitaival katkesi puolivälierissä kun se hävisi KalPalle otteluvoitoilla 4–2.


title: Ville Nieminen

text: Tappara ilmoitti kauden 2009–2010 jälkeen, ettei Nieminen jatka seurassa. Kaudeksi 2010–2011 Nieminen ja myös Tapparassa päättyneellä kaudella pelannut laitahyökkääjä Jonas Enlund siirtyivät kumpainenkin vuoden 2010 kesäkuussa yksivuotisilla sopimuksilla Venäjän KHL-liigan Sibir Novosibirskiin. Sibirissä Nieminen oli joukkueensa toiseksi tehokkain pisteidentekijä runkosarjassa tehtyään 53 ottelussa tehopisteet 12+23=35.


title: Ville Nieminen

text: Kaudeksi 2011–2012 Nieminen siirtyi Sibiristä Neftehimik Nižnekamskiin yksivuotisella sopimuksella. Hänen kautensa seurassa kuitenkin päättyi nopeasti, sillä Neftehimik purki Niemisen sopimuksen kuuden runkosarjaottelun jälkeen vuoden 2011 lokakuussa. Nieminen ehti kuudessa Neftehimikissä pelaamassaan ottelussa merkkauttaa yhden maalin ja neljä rangaistusminuuttia.


title: Ville Nieminen

text: Jätettyään Neftehimikin Nieminen onnistui löytämään uuden seuran nopeasti, kun hän solmi KHL-seura Dinamo Riian kanssa kauden 2011–2012 loppuun kestäneen sopimuksen. Niemisen sopimus myös Riian kanssa kuitenkin katkesi vajaan kahden kuukauden jälkeen, kun seura purki Niemisen sopimuksen 16 runkosarjaottelun jälkeen vuoden 2011 joulukuussa. 16 ottelussaan Nieminen merkkautti vain yhden maalisyötön ja yhteensä 14 rangaistusminuuttia.


title: Ville Nieminen

text: Kahden KHL:ssä epäonnistuneen seurakokeilun jälkeen Nieminen siirtyi vuoden 2012 tammikuussa Ruotsin Allsvenskaniin Örebro HK:n joukkueeseen. Nieminen pelasi ensimmäisen ottelunsa Örebrossa kauden 2007–2008 seuraansa Malmö Redhawksia vastaan ja onnistui jo ensimmäisessä ottelussaan maalinteossa. Hän pelasi Örebrossa kauden loppuun ja teki runkosarjan 15 ottelussaan pisteet 5+4=9. Hän edusti Örebrota myös kuudessa pudotuspeliottelussa.


title: Ville Nieminen

text: Venäjällä ja Ruotsissa vietetyn kauden 2011–2012 jälkeen Nieminen teki kaksivuotisen sopimuksen Tampereen Tapparan kanssa. Tampereelle kaudeksi 2012–2013 palannut Nieminen pelasi kauden 17-vuotiaan Aleksandr Barkov Jr.:n ja Henrik Haapalan rinnalla Tapparan kärkiketjussa. Kausi oli Niemiselle henkilökohtaisella tasolla suurin menestys sitten AHL:n Hershey Bearsissa vietetyn kauden 1999–2000, sillä Barkovin rinnalla Nieminen teki koko SM-liigauransa suurimman yhden kauden maali-, piste- ja syöttölukemansa viimeistellessään runkosarjassa tehopisteet 22+28=50. Hänen tehotilastonsa oli +17, ja koko runkosarjan pistepörssissä hän sijoittui kahdeksanneksi. Tappara oli Helsingin Jokerien jälkeen runkosarjan toiseksi paras joukkue ja eteni pudotuspeleissä pisteet 3+3=6 tehneen Niemisen johdattamana finaalisarjaan, jossa se kuitenkin koki tappion Porin Ässille, joka voitti mestaruuden otteluvoitoin 4–2. Hopeamitaliin päättyneen finaalisarjan jälkeen Nieminen sanoi Tapparan olevan valmis mestariksi vuoden kuluttua.


title: Ville Nieminen

text: Kaudella 2013–2014 Tapparan kapteenina pelannut Nieminen teki runkosarjan 55 pelaamassaan ottelussa tehopisteet 7+15=22. Tappara oli runkosarjassa toinen. Niemiselle kauden runkosarja ja pudotuspelit eivät tuottaneet tehopisteiden osalta edellisen kauden tapaista menestystä ja pudotuspelien puolivälieräsarjassa Lahden Pelicansia vastaan tehottomuudesta kärsinyt Nieminen sai jopa seurata yhden ottelun sivusta. Tappara eteni kauden pudotuspeleissä aina finaalisarjaan asti, jossa se kohtasi runkosarjan voittajajoukkueen, Oulun Kärpät. Tappara johti finaalisarjaa jo otteluvoitoin 3–1, mutta Kärpät onnistui tasoittamaan ottelusarjan ja venyttämään mestaruuden ratkaisun seitsemänteen loppuotteluun. Suomen mestaruus ratkesi lopulta mitä tiukimmalla tavalla, kun Kärppien laitahyökkääjä Juhamatti Aaltonen laukoi Kärpät mestariksi seitsemännen ottelun jatkoajalla. Näin ollen Tapparan ja pudotuspeleissä tehopisteet 3+3=6 viimeistelleen Niemisen oli tyydyttävä hopeamitaliin jo toisena vuonna perättäin. Niemisen pudotuspelien kolme maalia olivat jokainen otteluidensa voitto-osumia.


title: Ville Nieminen

text: Toukokuun 2014 alussa Tappara ilmoitti, ettei seura käytä Niemisen sopimuksen optiota tulevalle kaudelle. Nieminen kumosi tämän jälkeen huhun mahdollisesta, pelaamiseen vaikuttaneesta loukkaantumisesta sekä hänen ja Tapparan päävalmentaja Jukka Rautakorven päättyneen kauden aikana huonontuneista väleistä. Hän kertoi, että olisi itse ollut halukas jatkamaan uraansa Tapparassa. Niemisen huhuttiin siirtyvän muun muassa takaisin Ruotsiin ja Venäjälle kuten myös Helsingin IFK:hon, mutta Nieminen itse kertoi olevansa edelleen tietämätön tulevan seuransa suhteen. Tapparan ratkaisu Niemisen option hylkäämisestä herätti suuresti närkästyneisyyttä seuran kannattajien keskuudessa. Toukokuun lopulla Niemisen ilmoitettiin siirtyvän Lukkoon. 19. helmikuuta 2015 Ville Nieminen ilmoitti viihtyneensä varsin mainiosti Lukon pelijoukkueessa, mutta lopettavansa silti pelaamisensa kevääseen 2015.


title: Ville Nieminen

text: Nieminen pelasi 24 A-maajoukkueottelua Suomen paidassa. Näihin lukeutuu kahdet olympialaiset ja yksi World Cup -turnaus, mutta ei yhtään MM-turnausta. Niemisen saldona maajoukkuepeleistä on yksi olympiahopea (Torino 2006) ja World Cup -hopea (2004).


title: Ville Nieminen

text: Nieminen aloitti vuonna 2015 Mestis-joukkue KeuPa HT:n päävalmentajana. Kaudesta 2016-2017 lähtien Nieminen toimii Jukurien apuvalmentajana. Keväällä 2018 Nieminen nimettiin Lahden Pelicansin uudeksi päävalmentajaksi kauden 2017 - 2018 lopuksi. Hän aloittaa tehtävänsä kesällä kautta 2018 - 2019 varten.


title: Ville Nieminen

text: Nieminen voitti rullakiekon Suomen mestaruuden pelatessaan Team 957:n paidassa vuonna 1999 sekä Pahalammen riveissä vuonna 2014. Hänet valittiin tuolloin myös vuoden rullakiekkoilijaksi Suomessa sekä Rullakiekon SM-liigan All Stars -kentälliseen. Ville Nieminen avioitui kaikessa hiljaisuudessa Kaisa (o.s. Nurmi) Niemisen kanssa elokuussa 2008. Heillä on kolme lasta.


title: Fuckin’ Hippies

text: Fuckin’ Hippies on 1980-luvulla perustettu rockyhtye Helsingistä. Fuckin' Hippiesin musiikki koostuu pääosin englanninkielisestä klassisesta rock and rollista hieman rajummalla otteella soitettuna. Tavaramerkkinä on visuaalisuus ja rock and rollin kliseet kokoava tyyli lurekseineen, rasvaletteineen ja pitkätukkineen.


title: Fuckin’ Hippies

text: Fuckin’ Hippies -yhtye koottiin Hyvinkäänkylän työväentalolla järjestettyä rock and roll -tapahtumaa varten 1980-luvun puolivälissä. Helsingistä ja Espoosta vanhoilla amerikkalaisilla autoilla saapuneista autokunnista kerättiin nopeasti soitto- ja laulutaitoinen ryhmä. Kysyttyään luvan soittaa pääesiintyjän tauon aikana ryhmä nousi lavalle ja esitteli itsensä yhtyeenä nimeltä Fuckin’ Hippies. Uusi yhtye otettiin positiivisesti vastaan. Silloisella keikalla kuultiin muun muassa Bo Diddleyn "Roadrunner" ja Chuck Berryn "Johnny B. Goode".


title: Fuckin’ Hippies

text: Yhtyettä yhdistävä tekijä oli harrastus eli vanhat amerikkalaiset autot ja moottoripyörät. Kaksi yhtyeen jäsenistä oli työskennellyt amerikkalaisista autoista kertovan lehden toimittajina, yksi jäsen oli toimittajana historiallisten autojen julkaisussa ja kaksi jäsentä perustivat Suomen ainoan Harley Davidson -moottoripyöriä käsittelevän lehden. Sittemmin yksi jäsen perusti uuden amerikanautolehden 2000-luvulla.


title: Fuckin’ Hippies

text: Fuckin’ Hippies kokoontui satunnaisesti 1980-luvun lopulla erään jäsenen työpaikan tiloissa Helsingin Konalassa ja sittemmin keskustassa Korkeavuorenkadun pommisuojassa. Muun muassa nuori Marjo Leinonen, joka myöhemmin tuli tunnetuksi Balls -yhtyeestään, kävi näihin aikoihin koelaulussa.


title: Fuckin’ Hippies

text:
Yhtyeen logo on silloin vielä mainostoimistopiireissä vaikuttaneen artistin, J. Karjalaisen, 1990-luvun alussa piirtämä.
Fuckin’ Hippies hankki 1992 ensimmäisen oman harjoitustilan Punavuoresta Merimiehenkadun kellarista, josta he siirtyivät myöhemmin eduskuntatalon eteen VR:n makasiineille. Yhtye esiintyi ensi kerran julkisesti syyskuun alussa 1992 Dianapuiston kupeessa sijaitsevassa kuubalaisessa ravintolassa. Seuraava esiintyminen oli kahden päivän päästä jo Tavastia Klubilla Kopteri-lehden juhlissa. Tällöin yhtye oli sonnustautunut lurekseihin ja niitteihin. Keikkailu jatkui Remu Aaltonen -klubilla Adlonissa, Kaivohuoneella, Planet Fun Funin uusissa vuosissa ja vapuissa, eri kaupunkien Honky Tonk -ravintoloiden avajaisissa jne. Kaikilla keikoilla Fuckin’ Hippies soitti illan viimeisenä esiintyjänä.


title: Fuckin’ Hippies

text: Musiikkialan monitoimimies Lasse Norres kiinnostui yhtyeestä samoihin aikoihin ja halusi sen televisioon musiikkiohjelmaansa muutamaan jaksoon esiintymään. Hipit olivat myöhemmin myös televisiossa "Jyrki" -musiikkiohjelmassa ja "Äkkiä Anttolassa" -nimisessä kotimaisessa elokuvassa 1999.


title: Fuckin’ Hippies

text: Amerikanlippu-teemalla maalattu 1960-luvun alun Scania-linja-auto, kiihdytysdragster katollaan, toimi yhtyeen liikkuvana mainoksena.


title: Fuckin’ Hippies

text: Fuckin’ Hippies panostaa musiikin lisäksi lavaesiintymiseen, koreografiaan ja visuaalisuuteen. Tyylissä ja musiikissa on nähtävissä viittauksia ajalle 1950-1979. Keikoilla on nähty myös rekvisiittaa, mm. kaksi metriä korkea toimiva tatuointikone, aidonkokoinen 1959 Cadillacin kyljenpuolikas, kolmimetrinen vapaudenpatsas, Harley-Davidson-moottoripyöriä ja dragster-kiihdytysauto.


title: Fuckin’ Hippies

text: Yhtye suunnitteli livealbumin tekemistä Megamanian Atte Blomin johdolla. Leningrad Cowboys -puuhamies Sakke Järvenpää toimi Fuckin’ Hippiesin ”suosittelijana” levy-yhtiön suuntaan. Megamanian Tom Vuori äänitti alkuvuoden 1993 aikana kolme live-esiintymistä, Tavastialla, Adlonissa ja vappuna Planet Fun Funissa Keravalla, joista oli tarkoitus koota albumi. Lopulta päädyttiin studioäänityksiin elävän musiikin sijaan. Ensimmäiseen pitkäsoittoon yhtye loi myös suomenkielistä omaa materiaalia, osittain levy-yhtiön toivomuksesta.


title: Fuckin’ Hippies

text: Fuckin’ Hippies esiintyi koko 90-luvun tiiviisti ympäri Suomea. 2000-luvulla keikkatahti oli maltillisempi. 2010-luvulla yhtye toimii taas aktiivisesti.


title: Fuckin’ Hippies

text:
Fuckin’ Hippies on toiminut neljällä vuosikymmenellä, joten kokoonpanossa on tapahtunut luonnollisesti joitakin muutoksia.
Vierailevia esiintyjiä ja spiikkaajia ovat olleet mm. Remu Aaltonen, Sakke Järvenpää, Mato Valtonen, Eeki Mantere, Heinäsirkka, Andy McCoy, Pete Malmi ja Sepi Kumpulainen. Myös Aikka Teddy Guitar Hakala oli yhtyeessä vuosituhannen vaihteessa.


title: Fuckin’ Hippies

text: Esihipit 1986:


title: Fuckin’ Hippies

text: Keikkakokoonpano 1992:


title: Fuckin’ Hippies

text: (Masa aloitti rummuissa, Ari jatkoi. Imu oli alkuvaiheessa mukana, samoin Annika).


title: Fuckin’ Hippies

text:
1990-luvun puoliväli:
2011
2013
2014


title: Legitimiteetti

text: Legitimiteetti on politiikan tutkimuksessa ja oikeusfilosofiassa käytettävä käsite. Sitä tutkitaan tavallisesti suhteessa poliittisen järjestelmän tai muun yhteiskunnallisen instituution toimintaan. Yksinkertaisimmillaan legitimiteetti tarkoittaa järjestelmän hyväksymisenarvoisuutta kansalaisten silmissä. Tässä tapauksessa legitiimi järjestelmä ei perustu pakkoon, vaan kansalaisten velvollisuudentuntoon järjestelmää ja sen sääntöjä kohtaan.


title: Legitimiteetti

text: Legitimiteetti voidaan nähdä kansalaisten tosiasiallisena hyväksyntänä järjestelmää kohtaan. Tällaista legitimiteettikäsitystä kutsutaan empiiriseksi. Muiden muassa Max Weberin ja Niklas Luhmannin legitimiteettikäsitykset pohjautuvat empiiriseen näkemykseen legitimiteetistä.


title: Legitimiteetti

text: Legitimiteetti voidaan nähdä myös normatiivisesta näkökulmasta. Tällöin järjestelmän legitimiteetti edellyttää järjestelmän laillisuutta eli legaalisuutta. Tästä lähtökohdasta käsin katsottuna legitiiminä on pidettävä lainmukaista järjestelmää. Normatiivista näkökulmaa ovat edustaneet muiden muassa Jean-Jacques Rousseau, Immanuel Kant ja Jürgen Habermas.


title: Legitimiteetti

text: Välittävän kannan mukaan legitimiteetti edellyttää kumpaakin: sekä tosiasiallista hyväksyntää että normatiivista lainmukaisuutta.


title: Helmuts Balderis

text: Helmuts Balderis (, s. 30. kesäkuuta 1952 Riika, Latvian SNT, Neuvostoliitto) on latvialainen entinen jääkiekkoilija, joka edusti Neuvostoliittoa 1970- ja 1980-luvulla.


title: Helmuts Balderis

text: Lapsena Balderis harrasti taitoluistelua 10-vuotiaaksi saakka. Hän alkoi pelata jääkiekkoa Riian Dynamossa. Seuratasolla hän pelasi Riian Dynamossa vuosina 1967–1977. Valmentaja Viktor Tihonov tapasi Balderiksen 16-vuotiaana ja oivalsi heti tämän lahjakkuuden. Balderis pelasi TsSKA Moskovassa vuosina 1977–1980. Neuvostoliiton liigassa hän pelasi 462 ottelua ja teki 333 maalia. Balderis pelasi uudelleen Riian Dynamossa vuosina 1980–1985, jonka jälkeen lopetti pelaamisen neljäksi vuodeksi. NHL:ssä Balderis pelasi Minnesota North Starsissa kaudella 1989–1990 ja Latvian sarjassa HK Riiassa ja Latvijas Zelts -seurassa vuosina 1991–1994 ja Essanka Ogolkussa vuosina 1994–1996.


title: Helmuts Balderis

text: Luistelutaidoiltaan häntä pidetään parhaimpana pelaajana. Lempinimi "sähköjuna" kuvaa hänen luistelutaitoaan. Balderis oli taitava mailankäsittelijä ja harhauttelija. Balderis oli "taiteilija", joka sopeutui Neuvostoliiton kurinalaiseen joukkuepeliin.


title: Leo Honkala

text: Leo Ilmo Honkala (8. tammikuuta 1933 Oulu – 17. toukokuuta 2015 Oxelösund, Ruotsi) oli suomalainen painija, painivalmentaja ja olympiamitalisti. Hän on ainoa olympiamitalin henkilökohtaisessa lajissa oululaisena voittanut (muutti vuonna 1954 Tampereelle) urheilija.


title: Leo Honkala

text: Suomessa asuessaan poliisina työskennellyt Honkala edusti Oulun Pyrintöä, Oulun Poliisi-Urheilijoita ja Tampereen Poliisi-Urheilijoita.


title: Leo Honkala

text: Honkala valittiin 19-vuotiaana Suomen edustajaksi Helsingin 1952 olympialaisiin kreikkalais-roomalaisen painin kevyimmässä eli 52 kilon sarjassa. Kisoihin valmistautuessaan hän sai keripukin, jota hoidettaessa hänen painonsa nousi 60 kiloon. Niinpä hänen viimeinen valmistautumisviikkonsa kului laihduttaessa.


title: Leo Honkala

text: Ensimmäisessä olympiaottelussaan ”Lelle” Honkala voitti Saaria edustaneen Ziemmerin selätyksellä. Toisessa ottelussa hänet tuomittiin pistein 1–2 hävinneeksi Saksan Weberille, mutta vastalauseen jälkeen numerot kääntyivät suomalaisen voitoksi. Egyptin Fawzysta Honkala sai työvoiton mutta kärsi työhäviön Neuvostoliiton Boris Gurevitšille. Viimeisessä ottelussa Italian Ignazio Fabraa vastaan yksi pistetuomareista näytti jo italialaisen menneen selälleen, mutta mattotuomari ei yhtynyt näkemykseen, ja lopulta ottelu päättyi Fabran voittoon. Honkala sai pronssia.


title: Leo Honkala

text: Vuonna 1953 Honkalan olkapää meni ensimmäisen kerran sijoiltaan, ja kun seuraavina vuosina tehdyt kaksi leikkausta eivät parantaneet olkapäätä, lopetti Honkala uransa. Ainoan Suomen mestaruutensa hän voitti uransa loppuhetkillä vuonna 1956 Jämsässä.


title: Leo Honkala

text: Honkala muutti 1960-luvun puolivälissä Ruotsiin ja jatkoi siellä seuravalmentajana siviilityönsä ohessa. Vuonna 1974 hän siirtyi Ruotsin Painiliiton valmentajaksi ja kouluttajaksi, ja vuosina 1980–1985 hän toimi liiton päävalmentajana.


title: Leo Honkala

text: Honkala kilpaili voimanostossa ikämiesvuosinaan. Marraskuussa 2006, 73-vuotiaana, hän tunnusti käyttäneensä anabolisia steroideja ennen kesän 2006 veteraanien voimanoston EM-kisoja.


title: Leo Honkala

text: Honkala löydettiin kuolleena kotoaan 17. toukokuuta 2015.


title: Tauno Kovanen

text: Tauno Into Kovanen (20. kesäkuuta 1917 Kuru – 9. helmikuuta 1986 Lahti) oli suomalainen painija ja olympiamitalisti.


title: Tauno Kovanen

text: Kovanen aloitti kilpailemisen vasta 30-vuotiaana ja oli jo 35-vuotias yltäessään olympiapronssille kreikkalais-roomalaisen painin raskaassa sarjassa (yli 87 kg) Helsingissä 1952.


title: Tauno Kovanen

text: Itä-Autereen Junkkareita ja Lahden Ahkeraa edustanut Kovanen oli siviiliammatiltaan poliisi ja voitti kahdesti poliisien Euroopan mestaruuden painissa.


title: Erkki Pakkanen

text: Erkki Olavi Pakkanen (19. huhtikuuta 1930 Elimäki – 23. huhtikuuta 1973 Kouvola) oli suomalainen nyrkkeilijä ja olympiamitalisti.


title: Erkki Pakkanen

text: Erkki Pakkanen menetti isänsä 9-vuotiaana, joten jo kansakouluikäisenä hän joutui tekemään lujasti töitä kotitilallaan. Rippikouluikäisenä hän aloitti painiharrastuksen mutta vaihtoi vuonna 1947 valmentaja Urho Majorannan aloitteesta nyrkkeilyyn. Lokakuussa 1949 hän voitti 58 kilon sarjassa Kouvolassa Nyrkkeilyliiton nuorten mestaruuden ja kuukautta myöhemmin nuorten Suomen mestaruuden.


title: Erkki Pakkanen

text: Maaliskuussa 1952 Kouvolan Nyrkkeilijöitä edustava Pakkanen saavutti kevyessä sarjassa (alle 60 kg) SM-pronssia Kalevi Alanteen ja Risto Fagerströmin takana. Olympiakarsinnat oteltiin toukokuussa Helsingin Messuhallissa, ja Pakkanen voitti kevyen sarjan finaalissa Pauli Dufvan hajaäänin. Olympiavalintojen kannalta ratkaisevassa ottelussa heinäkuun alussa Kouvolassa Pakkanen tyrmäsi Dufvan kolmannessa erässä.


title: Erkki Pakkanen

text: Helsingin olympialaisissa kevyeen sarjaan osallistui 27 nyrkkeilijää. Pakkanen pääsi suoraan toiselle kierrokselle, jolla hän voitti Iranin Petros Nazarbegianin pistein 3–0. Kolmannella kierroksella Pakkanen otti pistevoiton Venezuelan Vincente Matutesta, joka suuttui tappiostaan niin että repi kisapaikan pesuhuoneesta suihkut alas. Kolmannessa ottelussaan Pakkanen hävisi pistein 0–3 Italian Aureliano Bolognesille, joka lopulta voitti kultaa. Pakkanen sai kolmannesta sijastaan diplomin, ja vasta vuonna 1970 hänelle ja muille kolmanneksi sijoittuneille nyrkkeilijöille jaettiin pronssimitalit Messuhallissa järjestetyssä tilaisuudessa.


title: Erkki Pakkanen

text: Pakkanen loukkasi oikean kätensä kämmenluun jo kilpailumatkalla Tanskassa vuonna 1950, eikä se koskaan palautunut täysin terveeksi. Vuonna 1953 Nyrkkeilyliiton mestaruuskilpailuissa käsi petti lopullisesti, ja Pakkanen lopetti nyrkkeilyuransa 23-vuotiaana. Elantonsa hän hankki autonkuljettajana, vuodesta 1958 alkaen itsenäisenä yrittäjänä.


title: Erkki Pakkanen

text: Erkki Pakkasella oli kaksi poikaa, vuonna 1953 syntynyt Jarmo ja vuonna 1958 syntynyt Jyrki. Jarmo Pakkanen kilpaili raviohjastajana Kouvolan raviradalla pääsiäisenä 1973, kun katsomossa istunut Erkki Pakkanen kuoli sydämen petettyä.


title: Erkki Mallenius

text: Erkki Mallenius (12. tammikuuta 1928 Lappeenranta – 2. heinäkuuta 2003 Pori) oli suomalainen nyrkkeilijä ja olympiamitalisti.


title: Erkki Mallenius

text: Mallenius kilpaili nyrkkeilijänä ensimmäisen kerran vuonna 1945. Seuraavana vuonna hän voitti 62-kiloisten sarjassa Nyrkkeilyliiton nuorten mestaruuden ja hänet palkittiin kisojen parhaana nyrkkeilijänä. Seuraavina vuosina hän lihoi jopa 70-kiloiseksi ja saavutti uransa ainoan SM-mitalin vuonna 1950 sijoittuessaan välisarjassa (alle 67 kg) kolmanneksi Klaus Tiljanderin ja Mauno Laineen jälkeen, mutta vuodeksi 1952 hän laihdutti päävalmentaja Jukka Laaksosen kehotuksesta ja pääsi Helsingin olympialaisiin Suomen edustajaksi uuteen 63,5-kiloisten sarjaan.


title: Erkki Mallenius

text: Helsingin olympialaisissa Mallenius voitti ensimmäisessä ottelussaan Burman Stanley Majidin kolmannessa erässä teknillisellä tyrmäyksellä, vaikka hän ensimmäisessä erässä loukkasi pahasti vasemman kätensä ja kävi lattiassakin. Se oli kaikkien aikojen ensimmäinen suomalaisnyrkkeilijän olympialaisissa teknillisellä tyrmäyksellä saavuttama voitto. Toisessa ottelussaan Belgian Jean Paternottea vastaan Mallenius nyrkkeili vasen peukalo puudutettuna ja voitti pistein 2–1 (eräluvut 60–56, 60–57, 58–59). Välieräotteluun Neuvostoliiton Viktor Mednovia vastaan lääkäri ei enää päästänyt Malleniusta, joten hän sijoittui kolmanneksi ja sai palkintojenjaossa kunniakirjan. Vasta vuonna 1970 hänelle ja muille kolmanneksi sijoittuneille nyrkkeilijöille jaettiin pronssimitalit Messuhallissa järjestetyssä tilaisuudessa.


title: Erkki Mallenius

text: Olympialaisten jälkeen Malleniuksen peukalovamma todettiin luultua pahemmaksi: nivelkuppi oli hajonnut. Hänen nyrkkeilyuransa päättyi siihen. Muutamien vuosien ajan hän toimi vielä nyrkkeilyvalmentajana ja vuosina 1950–1954 seuransa Lappeenrannan Nyrkkeilijäin johtokunnassa. Hän valmistui Lappeenrannassa rakennusmestariksi ja muutti pysyvästi asumaan Harjavaltaan. Valmentajauransa päätteeksi hän toimi SVUL:n Satakunnan piirin valmentajana vuosina 1958–1960.


title: Sweet Home Alabama

text: ”Sweet Home Alabama” on kappale Lynyrd Skynyrdin toiselta levyltä "Second Helping" (1974) ja on yhtyeen tunnetuimpia hittejä. Kappale on esiintynyt myös monissa elokuvissa, kuten esimerkiksi "Texasin moottorisahamurhat", "Con Air – lento vapauteen", "Joe Dirt", "Forrest Gump", "Purppuravyöhyke" ja "Sahara". Kappale löytyy myös videopeleistä "Guitar Hero World Tour" ja "Singstar Legendat".


title: Sweet Home Alabama

text: ”Sweet Home Alabama” tehtiin vastineeksi Neil Youngin kappaleeseen ”Southern Man”, joka käsitteli Yhdysvaltojen etelävaltioiden rasismia afroamerikkalaisia kohtaan. ”Sweet Home Alabamassa” kerrotaan etelävaltioiden hyvistä puolista ja todetaan mm. "... Hope Neil Young will remember / Southern man don't need him around ..." Laulaja Ronnie Van Zant esitti kappaleen yleensä Neil Young -paita yllään.


title: Sweet Home Alabama

text: Neil Young ja Ronnie Van Zant huhuista huolimatta kunnioittivat toisiaan muusikkoina ja ystävinä. Neil Young on esittänyt kappaleen itsekin kerran vuonna 1977 Van Zantin kuoltua lento-onnettomuudessa.


title: Sweet Home Alabama

text: Hannu Niskanen on suomentanut Sweet Home Alabaman nimellä Rautalampi. Sen on julkaissut coverina rautalampilainen Grand Merlin -yhtye.


title: Free Bird

text: Free Bird on Lynyrd Skynyrd -yhtyeen kappale ja sen tekijöiksi on kirjattu yhtyeen kitaristi Allen Collins ja laulaja Ronnie Van Zant. Kappale ilmestyi yhtyeen debyyttialbumilla Pronounced Leh-Nerd Skin-Nerd (1973) ensimmäistä kertaa pitkänä versiona. Tätä ennen siitä oli levityksessä vain single, josta kitarasoolo oli leikattu. Free Bird on perinteisesti ollut yhtyeen encore konserttiesiintymisissä. Free Birdin kitarasoolo on valittu 3. parhaaksi Stairway to Heavenin ja Eruptionin jälkeen "Guitar Worldin" äänestyksessä.


title: Free Bird

text: Free Birdin perussointukulku oli Collinsin mielessä jo vuonna 1969. Hänet on merkitty kappaleen ainoaksi säveltäjäksi (Van Zant teki sanoitukset), mutta on mahdollista, että toisella Skynyrd-kitaristilla Gary Rossingtonilla oli osuutta lopulliseen melodiaan.


title: Free Bird

text: Free Birdin lyriikka on kirjattu Ronnie Van Zantin nimiin. Erityisen tunnettu osa sanoitusta on avausrepliikki ”If I leave here tomorrow, would you still remember me?” Tämä ei kuitenkaan välttämättä ole Van Zantin omaa tekstiä. Tarinan mukaan nämä sanat lausui ensimmäistä kertaa nuorena avioituneen Allen Collinsin vaimo. Sanat hän oli suunnannut aviomiehelleen.


title: Free Bird

text:
Free Bird kuullaan usein konserteissa viimeisenä kappaleena.
Kappale on kansainvälinen vastine "Soittakaa paranoid!"-huudolle.
Free Bird encorena oli alkuperäisen Lynyrd Skynyrdin tavaramerkki konserteissa. Kappale rakentui livenä yleensä hieman eri tavalla kuin studioäänitys. Koko esityksen aloitti perinteisesti kosketinsoittaja Billy Powell hiljaisella flyygeli-introllaan. Areenakonserteissa flyygelin ääni hukkui yleisön suosionosoituksiin. Kappaleeseen oli sisällytetty myös kosketinsoitinsoolo, joka seurasi kitaravälikettä. Juuri Powellin hiljainen pianonsoitto ja tuskaiset eleet saivat usein yleisön liikuttuneeksi.


title: Free Bird

text: Jotta kitarasoolon järjestäminen olisi ollut mahdollista, kuultiin lavalla kolmea kitaristia (ensimmäisen albumin aikaisessa kokoonpanossa Rossingtonin ja Collinsin lisäksi kitarassa oli Ed King). Kingiä tunnetummaksi kitaristiksi nousi kuitenkin hänet vuonna 1976 korvannut Steve Gaines. Kuuluisimpia Free Bird -esityksiä ovatkin Atlantassa 1976 äänitetty show, joka päätyi One More From The Road -livealbumille, sekä Kalifornian Oaklandissa vuonna 1977 nauhoitettu videotallenne, joka löytyy elokuvasta Freebird... The Movie.


title: Harry Siljander

text: Harry Siljander (10. joulukuuta 1922 Helsinki – 5. toukokuuta 2010 Espoo) oli suomalainen nyrkkeilijä ja olympiamitalisti.


title: Harry Siljander

text: Siljander harrasti nuoruudessaa nyrkkeilyn ohella pikaluistelua ja uintia. Talvisodan sytyttyä hän liittyi armeijaan vapaaehtoisena ollessaan 17-vuotias. Joukoissa harrastettiin nyrkkeilyä ja vuonna 1943 Siljander voitti divisioonanmestaruuden. Kotiuduttuaan 1944 Siljanderin nyrkkeilyura lähti nousuun. Hän voitti SM-hopeaa keskisarjassa 1946 ja iski raskaassa keskisarjassa viisi mestaruutta vuosina 1947–1952.


title: Harry Siljander

text: Siljander oli Suomen olympiaedustajana 1948 Lontoossa ja 1952 Helsingissä. Lontoossa Siljander hävisi tuomariäänin tulevalle mestarille George Hunterille kamppailussa pääsystä mitaliotteluihin. Helsingissä hän eteni välieriin asti ja sai pronssia.


title: Harry Siljander

text: Uransa jälkeen Siljander perusti oman liha-alan yrityksen ja toimi lihakauppiaana Helsingin Hietalahden kauppahallissa vuoteen 1986. Seuratasolla Siljander edusti Helsingin Atleettiklubia. Eläkevuosinaan hän valmensi Espoon Luolakarhujen nyrkkeilijöitä.


title: Messu eli Herran Echtolinen

text: Messu eli Herran Echtolinen oli Mikael Agricolan kirjoittama messukäsikirja. Se ilmestyi vuonna 1549. Teos sisälsi jumalanpalvelusjärjestyksen eli jumalanpalveluksen vaiheet ja ohjeet sen toimittamiseksi.


title: Messu eli Herran Echtolinen

text: Keskiaikana Suomessa oli noudatettu katolisen kirkon messukaavaa, ja uskonpuhdistuksen myötä messu uudistettiin paitsi kieleltään kansankieliseksi, myös sisällöltään. Luterilainen messu korosti erityisesti saarnan merkitystä. Agricola hyödynsi teoksessaan vanhoja käsin kirjoitettuja messun suomennoksia, sekä Olaus Petrin ruotsinkielistä messukirjaa.


title: Messu eli Herran Echtolinen

text: Kirjan lopussa oli lisäksi Ensimmäisen Mooseksen kirjan neljä ensimmäistä lukua. Tämä osoittaa, että Agricolalla oli tarkoitus kääntää myös koko Vanha testamentti suomeksi jo ilmestyneiden Uuden testamentin ("Se Wsi Testamenti") ja Vanhan testamenentin osien (kuten "Weisut ia Ennustoxet", "Ne Prophetat") lisäksi.


title: Mikko Salmi

text: Mikko Salmi (s. 30. elokuuta 1975 Ylitornio) on suomalainen päätoimittaja, poliitikko, muusikko ja pappi . Hän on toiminut Demokraatti-lehden päätoimittajana vuodesta 2015.


title: Mikko Salmi

text: Salmi valmistui ylioppilaaksi Puolalanmäen lukiosta vuonna 1994 ja teologian maisteriksi Helsingin yliopistosta vuonna 2000. Vuosina 2000–2002 hän työskenteli nuorisosihteerinä Nuorten Keskus ry:ssä ja vuosina 2002–2007 Töölön seurakunnan pastorina. Hän perusti Pop-messun, jota on järjestetty Töölön seurakunnassa keväästä 2005 lähtien.


title: Mikko Salmi

text: Salmi tuli julkisuuteen voittamalla vuoden 2003 Golden Stars -kilpailun Seinäjoen Tangomarkkinoilla. Vuonna 2005 hän julkaisi ensimmäisen levynsä "Jyviä ja pakanoita". Vuosina 2005–2006 Salmi juonsi Subtv:llä "Tunnustusten yö" -keskusteluohjelmaa. Vuosina 2008-2015 Salmi juonsi "Toivon päivä" -lähetystä Radio Deissä. Marraskuussa 2007 ilmestyi Salmen tuottama ja Edel Records Finlandin julkaisema Suomen ensimmäinen Virsikaraoke-DVD. Salmi tuotti toukokuussa 2008 julkaistun Veisukaraoke-DVD:n. Salmen toinen sooloalbumi "Jeesuksen ikäinen mies" julkaistiin lokakuussa 2009.


title: Mikko Salmi

text: Mikko Salmi on ollut kolumnistina Kalevassa, Oulu-lehdessä, Sanassa ja Vantaan Laurissa. Vuonna 2013 Salmi oli Oulun seurakuntayhtymän digitaalisen viestintäyksikön Rauhan aseman toimituspäällikkönä. Vuosina 2012-2016 Salmi toimi viestintäalan yrittäjänä Sielun Soundi -nimisen yrityksensä kautta. Vuosina 2016-2018 hän toimi Demokraattia julkaisevan Kustannus Oy Demokraatin toimitusjohtajana. Mikko Salmi aloitti nykyisessä tehtävässään Demokraatin päätoimittajana 1. syyskuuta 2015.


title: Mikko Salmi

text: Vuoden 2012 kunnallisvaaleissa Salmi valittiin Oulun kaupunginvaltuustoon SDP:n listalta. Salmi sai vaaleissa 812 ääntä. Hän oli SDP:n ehdokkaana kevään 2015 eduskuntavaaleissa. Äänisaalis oli 3008 ääntä. Salmi oli ehdolla SDP:n puoluesihteeriksi helmikuun puoluekokouksessa vuonna 2017. Vuosina 2012-2015 Salmi toimi Oulun kaupunginhallituksen jäsenenä. Hänet valittiin kuntavaaleissa 2017 uudestaan Oulun kaupunginvaltuustoon 480 äänellä. Tällä hetkellä Salmi toimii Oulun kaupunginhallituksen ja sen konsernijaoston jäsenenä.


title: Mikko Salmi

text: Mikko Salmi on Oulun hiippakunnan piispan Samuel Salmen poika. Hänellä on kolme kouluikäistä lasta.


title: Pörssiyhtiö

text: Pörssiyhtiö tarkoittaa yritystä, jonka osakkeet noteerataan arvopaperipörssin pörssilistalla. Pörssien yhteydessä voi olla pörssilistan ulkopuolella julkisesti noteerattuina myös yrityksiä, jotka eivät täytä kaikkia pörssin pörssiyhtiölle asettamia vaatimuksia.


title: Pörssiyhtiö

text: Pörssiyhtiöt ovat yleensä suuria yrityksiä tai joissain tapauksissa voimakkaaseen kasvuunsa rahoitusta etsiviä kasvuyrityksiä.


title: Pörssiyhtiö

text: Pörssiyhtiön pörssiosakkeet ovat julkisen kaupankäynnin kohteena. Osakekirjoja ei kaikissa pörsseissä enää käytetä, vaan kauppa käydään osakkeita vastaavina arvo-osuuksina ja osakesiirrot kaupankäynnin tuloksena toteutetaan tilisiirtoina arvo-osuustilien kesken.


title: Pörssiyhtiö

text: Suomessa kaikki pörssilistalla noteerattavat osakeyhtiöt ovat yhtiömuodoltaan julkisia osakeyhtiöitä (oyj).


title: Pörssiyhtiö

text: Pörssiyhtiöllä on useita tiedottamiseen liittyviä velvoitteita. Sen täytyy muun muassa julkistaa välittömästi kaikki osakkeen arvoon oleellisesti vaikuttava tieto.


Se meiden Herran Jesusen Christusen Pina, ylesnousemus ia taiuaisen astumus, niste Neliest Euangelisterist coghottu oli Mikael Agricolan kirjoittama Jeesuksen kärsimyshistoria eli passioharmonia. Se julkaistiin vuonna 1549.


title: Se meiden Herran Jesusen Christusen Pina

text: Teos oli nimensä mukaisesti koottu kaikista neljästä evankeliumista, ja käsittelee pääsiäisen tapahtumia. Teos pohjautuu Wittenbergin yliopiston opettajan Johannes Bugenhagenin vastaavanlaiseen saksankieliseen evankeliumeista yhdistettyyn kärsimyshistoriaan. Agricola käytti teoksen pohjana mahdollisesti myös teoksen ruotsinnosta sekä luonnollisesti omaa Uuden testamentin suomennostaan ("Se Wsi Testamenti"). Kärsimyshistorian tekstejä oli tapana lukea pääsiäisen hiljaisen viikon jumalanpalveluksissa.


title: Koitelinkoski

text: Koitelinkoski eli Koiteli on Kiiminkijoessa Kiimingin kirkonkylän eteläpuolella seututie 848:n varrella Ylikylässä sijaitseva noin kahden kilometrin pituinen, lähes luonnontilainen koskialue.


title: Koitelinkoski

text: Sana "koiteli" tulee saamen kielen sanasta "kuoutel(is)", joka tarkoittaa "keskellä olevaa". 1500-luvun lopulta lähtien kosken kahta saarta, Myllysaarta ja Tulisaarta käytettiin tilapäisinä hautausmaina. Tämä kiellettiin hygieniasyistä vuonna 1879. Koitelinkoskella toimi myös pitkään sahalaitos, vuodesta 1783 aina vuoteen 1913. Kaksiraamisen sahan tuotto oli aluksi vain kuusisataa tukkia vuodessa, myöhemmin noin kaksikymmentätuhatta. Kaksi kertaa palaneen ja uudelleen rakennetun sahan omistivat pitkään oululaiset kauppiaat, mutta viimeksi Ab Uleå Oy.


title: Koitelinkoski

text: Sahan alueella oli varsinaisten tuotanto- ja varastotilojen ohella myös päärakennus sivurakennuksineen sekä asuinrakennuksia, työväkeä oli 1870-luvun puolivälissä viitisenkymmentä. Sahansaaressa olleesta työväen asumarakennuksesta tehtiin Huttukylän kansakoulu, sahan päärakennus paloi keväällä 1939. Koitelinkoski perattiin uittoa varten kesällä 1950, Kiiminkijoen uitto jatkui vuoteen 1958 asti. Koitelin sahatila siirtyi Oulu Oy:n omistukseen 1950-luvun alussa, mutta vuonna 1995 Metsähallitus osti pääosan Koitelin alueesta ja Kiimingin kunta taas pohjoispuolen ranta-alueet ja Tulisaaren.


title: Koitelinkoski

text: Joki virtaa kolmessa koskiväylässä kallioperästä kohoavien saarten lomitse. Varsinainen Koitelinkoski on kahdesta koskialueesta pohjoisempi. Siitä ylävirtaan sijaitsee Tulikurkku-niminen lyhyt koskialue. Koskialueella on neljä saarta, alavirran puolelta Pajunsaari, Pikkusaari eli Peltosaari, Sahansaari eli Koitelinsaari, Myllysaari ja Tulisaari. Myllysaaren ja mantereen välinen pohjoisin uoma on nimeltään Myllypudas.


title: Koitelinkoski

text: 1950-luvun puolivälistä Koiteli oli vajaan kymmenen vuotta suosittu lavatanssien pitopaikka, mutta vuonna 1957 rakennettu lava purettiin toukokuussa 1965. Alueella oli myös Oulu Oy:n henkilökunnalle tarkoitettuja lomamökkejä, huoltorakennus, sauna, kanttiini ja telttailupaikka.


title: Koitelinkoski

text: Koitelinkoski tunnetaan nykyään matkailullisena valttina kauniin luonnon, saarten ja siltojen ansiosta. Turisteille rakennettiin ensimmäiset riippusillat jo vuonna 1955. Viimeisin silta taas valmistui vuonna 2016, kun riippusilta eteläpuolen parkkialueelta uusittiin. 2012 valmistui pohjoispuolen uoman yli myös huoltoliikenteen kestävä silta ja yhteys pohjoiseen paikallistielle 18717. Alue on paitsi matkailijoiden, myös muun muassa koskimelojien ja urheilukalastajien suosiossa ja nauttii suuresta suosiosta oululaisten vapaa-ajanviettopaikkana. Vain 25 minuutin ajomatkan päässä Oulusta sijaitseva koskialue soveltuu erinomaisesti myös seikkailu- ja elämysmatkailuun.


title: Koitelinkoski

text: Vuosittain Koitelissa vierailee noin 100 000 ihmistä. Heillä on käytössään pysäköintialue, esiintymislava, Koitelin Tunnelmatupa -niminen kesäkahvila, lasten leikkipaikka sekä useita nuotiopaikkoja kahdella saarella sekä mantereella. Kesäisin Koitelissa on mukavaa tapahtumaohjelmaa mm. lauluiltojen merkeissä. Elokuussa Koitelissa järjestetään mm. Koiteli elää #suomenkauneinfestivaali -tapahtumaa sekä Koiteli elää lapsille -tapahtumaa ja kesäkausi päättyy marraskuiseen Valoa Koiteli -tapahtumaan. Vain pari kolme sataa metriä Koitelista alavirtaan on "Koitelin residenssi", joka on vuokrattavissa erilaisten tilaisuuksien järjestämiseen ympäri vuoden.


title: Skynyrd’s Innyrds

text: Skynyrd's Innyrds on yhdysvaltalaisen southern rock -yhtye Lynyrd Skynyrdin vuonna 1989 julkaistu kokoelmalevy, joka sisältää yhtyeen tunnetuimpia hittejä ja pari aiemmin julkaisematontakin kappaletta.


title: Sitruunahappokierto

text: Sitruunahappokierto eli Krebsin sykli eli trikarboksyylihappokierto (TCA-kierto) on solujen mitokondrioissa tapahtuva monivaiheinen kemiallinen prosessi, jossa ravintoaineista peräisin olevat hiiliatomit hapettuvat hiilidioksidiksi ja samojen molekyylien sisältämät vedyt siirtyvät elektroninsiirtäjäkoentsyymeille. Prosessissa vapautuu energiaa, ja se on solujen pääasiallinen energianlähde.


title: Sitruunahappokierto

text: Ennen kuin ravintoaineet kuten hiilihydraatit ja rasvat voivat tulla mukaan sitruunahappokiertoon, solussa tapahtuvien muiden prosessien on muutettava ne sopivaan muotoon, etenkin asetyyliryhmäksi (CHCO), joka sitoutuu koentsyymi-A:n kanssa aktiiviseksi etikkahapoksi eli asetyylikoentsyymi-A:ksi. Lisäksi kierron eri vaiheissa sitoutuu vesimolekyylejä, ja siinä vapautuu hiilidioksidia sekä vetyioneja ja elektroneja. Nämä vapautuneet vetyionit ja ylimääräiset elektronit siirtyvät hapetus-pelkistysreaktioissa elektroninsiirtäjäkoentsyymeille, joita ovat NAD:a ja FAD. Koentsyymeiltä vedyt siirtyvät edelleen elektroninsiirtoketjuun, jonka päätteeksi ne yhtyvät hengitysilmasta tulleen hapen kanssa vesimolekyyleiksi.


title: Sitruunahappokierto

text: Syklisessä reaktiossa sitoutuu myös yksi fosforihappomolekyyli, jolloin muodostuu yksi korkeaenergiainen ATP-molekyyli GTP-välivaiheen kautta, ja neljä pelkistynyttä elektroninsiirtäjäkoentsyymiä (kolme NADH:ta ja yksi FADH) kutakin pilkkoutunutta ja hapettunutta asetyylikoentsyymi-A:ta kohti. Sitruunahappokierto tapahtuu pääosin mitokondrion matriksissa, kun taas elektroninsiirtoketju tapahtuu mitokondrion sisäkalvolla.


title: Sitruunahappokierto

text: Yksi sitruunahappokierron entsyymi, sukkinaattidehydrogenaasi, on mitokondrion sisäkalvon entsyymi. Se voi syöttää saamansa elektronit suoraan mitokondrion sisäkalvolla tapahtuvaan elektroninsiirtoketjuun.


title: Sitruunahappokierto

text: Kiertoon kuuluu kymmenen vaihetta, joista jokaisessa jokin karboksyylihappo joko sitoo jonkin muun molekyylin tai siitä irtoaa jotakin niin, että se muuttuu toiseksi karboksyylihapoksi. Kaikki vaiheet tapahtuvat eri entsyymien vaikutuksesta. Seuraavissa reaktiokaavoissa käytetään koentsyymi-A-molekyylin rungolle lyhennemerkintää [CoA] ja guanosiiniryhmälle lyhennemerkintää [G], vaikka itse asiassa molemmat ovat suuria ja monimutkaisia molekyylejä.


title: Sitruunahappokierto

text: 1. Oksaloetikkahappo reagoi asetyylikoentsyymi-A:n kanssa sitraattisyntaasin katalysoimana, jolloin syntyy sitruunahappoa ja koentsyymi-A vapautuu.


title: Sitruunahappokierto

text: 2. Sitruunahaposta lohkeaa vettä akonitaasientsyymin katalysoimana, jolloin syntyy "cis"-akoniittihappoa:


title: Sitruunahappokierto

text: 3. Vesi sitoutuu jälleen "cis"-akoniittihappoon, mutta toisella tavalla, jolloin syntyy isositruunahappoa. Tätäkin reaktiota katalysoi akonitaasi.


title: Sitruunahappokierto

text: 4. Isositruunahaposta lohkeaa vetyioneja ja elektroneja, jolloin syntyy oksalomeripihkahappoa isositraattidehydrogenaasin katalysoimana:


title: Sitruunahappokierto

text: 5. Oksalomeripihkahapon keskimmäinen karboksyyliryhmä hajoaa ja siitä lohkeaa hiilidioksidia isositraattidehydrogenaasientsyymin katalysoimana, ja samalla syntyy ketoglutaarihappoa:


title: Sitruunahappokierto

text: 6. Ketoglutaarihaposta eroaa toinen hiilidioksidimolekyyli sekä vetyioneja ja elektroneja, mutta samalla siihen sitoutuu koentsyymi-A, jolloin syntyvän molekyylin nimi on "sukkinyylikoentsyymi-A". Reaktiota katalysoi α-ketoglutaraattidehyrogenaasi.


title: Sitruunahappokierto

text: 7. Koentsyymi-A irtoaa, guanosiinidifosfaattiin (GDB) sitoutuu yksi fosforihappomolekyyli lisää, jolloin se muuttuu runsaasti energiaa sisältäväksi guanosiinitrifosfaatiksi (GTP). Siihen siirtyy huomattava osa kierrossa mukana olevien aineiden kemiallisesta energiasta. Samalla fosforihaposta irtoaa yksi happi- ja kaksi vetyatomia, jotka sitoutuvat sukkinyylikoentsyymi-A:n jäljelle jääneeseen osaan muuttaen sen meripihkahapoksi. Tämä tapahtuu sukkinyylikoentsyymi-A-syntetaasientsyymin katalysoimana.


title: Sitruunahappokierto

text: 8. Meripihkahaposta irtoaa kaksi vetyionia ja kaksi elektronia, jolloin se muuttuu fumaarihapoksi sukkinaattidehydrogenaasin vaikutuksesta:


title: Sitruunahappokierto

text: 9. Fumaarihappoon sitoutuu vettä fumaraasientsyymin katalysoimana, jolloin se muuttuu omenahapoksi:


title: Sitruunahappokierto

text: 10. Omenahaposta irtoaa kaksi vetyionia ja elektronia, jolloin se muuttuu jälleen oksaloetikkahapoksi malaattidehydrogenaasin katalysoimana, minkä jälkeen kierros voi alkaa alusta:


title: Viktor Konovalenko

text: Viktor Sergejevitš Konovalenko (, 3. marraskuuta 1938 Gorki, Neuvostoliitto – 20. helmikuuta 1996 Nižni Novgorod, Venäjä) oli Neuvostoliittoa 1960-luvulla edustanut jääkiekkomaalivahti.


title: Viktor Konovalenko

text:
Konovalenko pelasi Gorkin Torpedon joukkueessa Neuvostoliiton mestaruussarjassa 540 ottelua vuosina 1956–1972. Hän teki näyttäviä torjuntoja jaloilla jopa hypäten ja oli loistava luistelija.
__notoc__


title: Jalustinlihas

text: Jalustinlihas ("musculus stapedius") on välikorvan kuuloluuketjun jalustimeen kiinnittynyt lihas, joka vaimentaa liian kovia ääniä vasaraan liittyvien lihasten kanssa jäykistämällä kuuloluuketjua. Lihakset eivät kuitenkaan pysty suojaamaan korvaa kovin äkillisiltä ääniltä, koska niiden reaktioaika on noin 0,015 sekuntia. Jalustinlihasten supistumista kovien äänien saapuessa korvaan kutsutaan jalustinheijasteeksi. Jalustinheijaste kuuluu yhdessä koukistusheijasteen ja räpytysheijasteen kanssa suojaheijasteisiin.


title: Fredo Corleone

text:
Frederico ”Fredo” Corleone on kuvitteellinen hahmo, joka esiintyy Mario Puzon menestysromaanissa "Kummisetä" ja Francis Ford Coppolan ohjaamassa "Kummisetä"-trilogiassa, joka kertoo italialaisamerikkalaisen rikollisperheen tarinan. Fredo on perheen päämiehen Vito Corleonen keskimmäinen poika. Elokuvissa Corleonen osan näyttelee John Cazale.
Fredo Corleone on perheen lapsista herkin, joka väkivaltaisessa ympäristössään ei löydä omaa paikkaansa. Lopulta hänelle löytyy tehtävä perheen aloittaessa liiketoiminnat hotelli- ja viihdealalla Las Vegasissa 1950-luvun alussa. Fredon taidot eivät kuitenkaan riitä ja hän keskittyy enemmän juhlimiseen, jolloin varsinaiseksi johtajaksi nousee Moe Greene. Moe tapetaan Michael Corleonen siirtyessä isänsä tilalle perheen johtoon.


title: Fredo Corleone

text: Fredo menee naimisiin entisen elokuvatähden kanssa, mutta ei pysty tasavertaiseen suhteeseen. Michaelin pojan ehtoollisjuhlassa Fredo joutuu vaimonsa nöyryyttämäksi, jolloin Michaelin on puututtava tilanteeseen. Fredo pettää Michaelin antamalla Hyman Rothille tietoja hänestä. Michaelin tajuttua Fredon osallisuuden murhayritykseensä, hän eristää ensin tämän perheen kaikista toimista ja lopulta äitinsä kuoltua tapattaa veljensä, tämän ollessa kalastamassa.


title: Talamus

text: Näkökukkula eli talamus () on aistiratojen väliasemana toimiva suuri tumake, joka sijaitsee väliaivojen sivuseinämissä. Kaikki aistien hermoradat, lukuun ottamatta hajuaistimuksia välittäviä hermoratoja, kulkevat isoaivokuorelle näkökukkulan tumakkeiden kautta.


title: Talamus

text: Näkökukkulassa sijaitsee ulompi polvitumake (), jonka kautta verkkokalvolta tuleva näköinformaatio välittyy näköaivokuorelle.


title: Panettone

text:
Panettone on italialainen, Milanon seudulta lähtöisin oleva joulun ja uuden vuoden aikaan tarjoiltava pullamainen kakku. Kakku on levinnyt eri puolille Italiaa ja vuoden 2006 jälkeen myös Alppien pohjoispuolelle. Nimen alkuperä tulee luultavimmin italian kielisestä sanasta "pane", leipä, joka etto-acressiivillä tarkoittaa suurta leipää .
Panettonessa on ympärillään aina paperinen vyöte, muotti, jossa se on paistettu ja jota ei poisteta paistamisen jälkeenkään. Panettonen valmistus kestää hyvin pitkään, kohottaminen itsessään useita päiviä. Panettone sisältää muun muassa kandeerattua appelsiinia ja sitruunan kuorta (sukaatteja) sekä rusinoita. Panettoneja on saatavissa hyvinvarustelluista elintarvikemyymälöistä myös Suomessa ja makuvaihtoehtoja löytyy useita, Amaretosta pähkinöihin, ja sisältövaihtoehtoja suklaamassasta vaniljakiisseliin. Se säilyy huoneenlämmössä pakkauksessaan useita päiviä. Se tarjoillaan kuuman juoman tai makean viinin kanssa; se sopii aamiaiselle yhtä hyvin kuin kuohuviinilasillisen seuraksi iltapäivällä. Kakkua murretaan käsin, ja palaset laitetaan suoraan suuhun.


title: Mary Corleone

text:
Mary Corleone on kuvitteellinen hahmo Francis Ford Coppolan ohjaamassa elokuvassa "Kummisetä osa III", joka päättää italialaisamerikkalaisesta rikollisperheestä kertovan elokuvatrilogian. Mary on Michael Corleonen tytär. Elokuvissa Corleonen osan näyttelee Sofia Coppola. Mario Puzon "Kummisetä"-romaanissa Michael Corleone ja Kay Adams saavat kaksi poikaa.
Michael Corleone on pitänyt tyttärensä onnistuneesti perheen rikollisen toiminnan ulkopuolella ja Mary johtaa lailliseksi muuttuneen Corleonen säätiötä, joka on tunnettu hyväntekeväisyydestä. Vuonna 1979 Mary kuitenkin rakastuu serkkuunsa Vinnieen, joka on perinyt luonteensa isältään Sonny Corleonelta. Michael pelkää tyttärensä tekevän pahan virheen ja löytääkin tilanteelle oivan ratkaisun. Vinnien on hylättävä Mary, jos hän haluaa tulla Michaelin seuraajaksi.


title: Mary Corleone

text: Vuonna 1980 perhe vierailee Palermossa Cavalleria rusticana -oopperan ensi-illassa, jonka Turiddun roolissa esiintyy Maryn veli Anthony. Oopperaesityksen jälkeen Michael Corleone yritetään murhata, mutta murhaajien luoti osuukin kuolettavasti Maryyn.


title: Krakovan ghetto

text: Krakovan ghetto oli yksi viidestä suuresta juutalaisten ghetosta toisen maailmansodan aikana. Gheton perustivat natsit Krakovan kaupunkiin 3. maaliskuuta 1941.


title: Krakovan ghetto

text: Ennen sotaa Krakovassa asui yksi Puolan suurimmista juutalaisvähemmistöistä, joka käsitti 60 000–80 000 henkeä. Valtaosa varsinkin konservatiivisista juutalalaisista asui Kazimierzin kaupunginosan vanhoissa juutalaiskortteleissa, mutta suuri osa ns. assimiloituneista juutalaisista asui muiden puolalaisten seassa eri puolilla kaupunkia. Vainot alkoivat heti saksalaisten vallattua kaupungin syyskuussa 1939. Juutalaiset pakotettiin osallistumaan työpalveluun, ja marraskuussa kaikkien yli 12-vuotiaiden juutalaisten tuli käyttää Daavidin tähdellä varustettua käsivarsinauhaa. Synagogat suljettiin ja niiden arvoesineet takavarikoitiin.


title: Krakovan ghetto

text: Toukokuussa 1940 saksalainen miehityshallinto päätti suurista juutalaiskuljetuksista pois kaupungista. Vain noin 15 000 työläistä perheineen sai jäädä kaupunkiin, muut uudelleenasutettiin kaupunkia ympäröiville alueille ja muualle Puolaan. Ghetto perustettiin virallisesti 3. maaliskuuta 1941 Podgórzen kaupunginosaan Veikselin etelärannalle, ei siis Kazimierzin juutalaiskorttelien alueelle. 15 000 juutalaista ahdettiin 320 asuinrakennukseen, joissa oli yhteensä 3 167 huonetta. Huono-onnisimmat joutuivat oleilemaan kaduilla. Nälkä oli gheton asukkaille yksi pahimmista ongelmista.


title: Krakovan ghetto

text: Ghetto eristettiin muureilla ympäröivästä kaupungista. Kaikki ikkunat ja ovet, jotka antoivat kaupungin ns. arjalaiselle puolelle, suljettiin. Ghettoon johti vain neljä vartioitua sisäänkäyntiä. Kuten Varsovan ghetossa, myös Krakovassa juutalainen vastarintaliike ŻOB (Żydowska Organizacja Bojowa) järjesti vastarintaa, jota tuki puolalainen Armia Krajowa. Krakovassa mihinkään suureen kansannousuun ei kuitenkaan ryhdytty.


title: Krakovan ghetto

text: Järjestelmälliset kuljetukset ghetosta alkoivat 30. toukokuuta 1942. Asukkaat kuljetettiin ympäröiville keskitys- ja tuhoamisleireille, pääasiassa Bełżeciin ja läheiselle Płaszówin keskitysleirille.


title: Krakovan ghetto

text: Työleirille kuljetetuista osa pääsi Oskar Schindlerin tunnetulle emalitehtaalle: Schindler suojeli juutalaisia työntekijöitään ja pelasti näin yli tuhannen ihmisen hengen.


title: Krakovan ghetto

text: Virallisesti juutalaisille ilmoitettiin, että heidät kuljetettaisiin Ukrainaan uudelleenasutettaviksi. Satoja ihmisiä surmattiin myös itse ghetossa.


title: Krakovan ghetto

text: Vuoden 1943 maaliskuussa ghetto tyhjennettiin viimeisistäkin 10 000 juutalaisesta. 8 000 työhön kykenevää kuljetettiin Płaszówiin, loput ammuttiin ghettoon. Jäljelle jääneet kuljetettiin Auschwitziin.


title: Krakovan ghetto

text: Gheton tyhjennyksen jälkeen kaikki juutalaisten jälkeensä jättämä omaisuus kerättiin talteen. Viimeiseksi Płaszówiin lähetettiin juutalaisten neuvosto ja ghettopoliisiin kuuluneet.


title: Anatoli Firsov

text: Anatoli Vasiljevitš Firsov (, 1. helmikuuta 1941 Moskova, Venäjän SFNT, Neuvostoliitto – 24. heinäkuuta 2000 Moskova, Venäjä) oli neuvostoliittolainen jääkiekkoilija, kolminkertainen olympiavoittaja ja kahdeksankertainen maailmanmestari. Kaikkien aikojen suurimpien neuvostopelaajien joukkoon luettu Firsov pelasi vasempana laitahyökkääjänä ja keskushyökkääjänä.


title: Anatoli Firsov

text: Firsov oli valmentaja Anatoli Tarasovin luottomies. Hän pelasi samassa ketjussa muun muassa Viktor Polupanovin, Vladimir Vikulovin, Aleksandr Maltsevin ja Valeri Harlamovin kanssa. Häntä pidetään poikkeuksellisen nopeana luistelijana ja tehokkaana maalintekijänä, hänellä oli erityisen voimakas lyöntilaukaus. Parhaassa turnauksessaan Firsov voitti Grenoblen talviolympiakisojen maalintekijätilaston 12 maalilla ja yhteensä 16 tehopisteellä Neuvostoliiton viedessä jääkiekon olympiakultaa vuonna 1968.


title: Anatoli Firsov

text: Anatoli Firsov teki Neuvostoliiton mestaruussarjassa 344 maalia 474 ottelussa seuroinaan TsSKA Moskova ja Spartak Moskova.


title: Anatoli Firsov

text: Tarasov laati tiukkoja harjoitusohjelmia Firsoville. Esimerkiksi Firsovin tavallisena harjoituspäivä oli ohjelmassa aamulla 45 minuutin juoksulenkki, kuntoharjoitus, aamiainen ja jääharjoitus klo 11-13. Sitten seurasi lounas, parin tunnin lepo ja harjoittelua iltakahdeksaan asti, jonka jälkeen oli ohjelmassa päivällinen. Kun Firsovilta kysyttiin dopingin käytöstä urheilussa, hän totesi: "Meidän huumeenamme oli Tarasov".


title: Anatoli Firsov

text: Erään tarinan mukaan Firsov piti Volga-autoa ilmassa n. 5-7 minuuttia yhdellä kädellä ja jaloilla Tarasovin hokiessa vieressä, "sinun pitää kestää tämä tilanne". He olivat tämän jälkeen menneet pelaamaan tennistä Tarasovin huvilalle. Firsov oli pelannut käsi murtuneena niin kuin mitään ei olisi tapahtunut.


title: Bomber Weekend

text: Bomber Weekend on Bomber Oy:n vuosittain järjestämä moottoripyöräfestivaali, jonka kesto on 3 päivää. Tapahtuman yhteydessä järjestetään mm. Pohjoismaiden stuntriding- ja endon- (etupyörälläajon) mestaruuskilpailut sekä erilaisia kiihdytyskilpailuja.


title: Bomber Weekend

text: Tapahtuma on järjestetty seitsemänä vuonna.2005 tapahtumassa nähtiin useita ulkomaalaisia esiintyjiä, mm. Skotlannin Kevin Charmichael ja Ruotsin Matti Tepsa sekä Ghostrider. Vierailijoita tapahtumalla oli noin 9700.


title: Bomber Weekend

text: 2006 tapahtumassa rikottiin muun muassa kuminpolton maailmanennätys, 184 moottoripyörää polttamassa kumia samanaikaisesti.


title: Bomber Weekend

text:
Bomber-ajattelumaailma syntyi vuonna 1998 pääkaupunkiseudulla ja samana vuonna järjestettiin ensimmäinen Bomber-ilta Vauhtitiellä. Bomber-ilmiö on tuonut Suomeen stuntridingin joka on koko ajan kasvava harrastus. Fighter-moottoripyöriä alettiin rakentaa Suomessa. Nykyään suomalaisissa auto- ja moottoripyörännäyttelyissä on omat kategoriat Fighter-pyörille.
Bomber-harrastus on elämäntapa monille motoristeille.


title: Atari (täsmennyssivu)

text: Atari voi tarkoittaa:


title: Anarchy Online

text: Anarchy Online(lyhennettynä AO) on ensimmäinen sci-fi-aiheinen massiivinen monen pelaajan verkkoroolipeli (MMORPG). Pelin kehittäjä ja ylläpitäjä on norjalainen pelialan yritys Funcom. Pelin tapahtumat sijoittuvat noin 27 -tuhannen vuoden päähän tulevaisuuteen ainutlaatuiselle "Rubi-ka"-planeetalle, jonka hallinnasta eri ryhmittymät taistelevat.


title: Anarchy Online

text:
"Anarchy Online" julkaistiin 27. kesäkuuta 2001 ja sille on sittemmin julkaistu viisi lisäosaa. Ensimmäinen lisäosa Notum Wars julkaistiin vuonna 2002. Toinen lisäosa Shadowlands julkaistiin vuonna 2003. Kolmas lisäosa Alien Invasion julkaistiin vuonna 2004. Neljäs lisäosa Lost Eden julkaistiin vuonna 2006 ja viides lisäosa Legacy of The Xan julkaistiin vuonna 2009.
Pelipalvelimia on nykyään käytössä vain yksi, "Rubi-Ka", johon on yhdistetty kaikki kolmen alkuperäisten palvelimien pelaajat.


title: Anarchy Online

text: Pelaaja aloittaa pelin puolueettomana hahmona Rubi-kan planeetalla. Myöhemmin pelaaja voi valita pysyykö hän puolueettomana, liittyykö kapinalliseen Klaaniin vai meneekö työntekijäksi megakorporaatio Omniin. Kullakin puolella on uniikkeja varusteita, joita vain he voivat käyttää, mutta muuten puolet ovat teknisesti identtisiä. Hahmot voivat saavuttaa 200 kokemustasoa ja lisäksi 20 varjotasoa (Shadow levels), jotka vaativat "Shadowlands" -lisäosan. "Alien Invasion" -lisäosa tarjoaa 30 muukalaiskokemustasoa (Alien levels). "Lost Eden" -lisäosa toi lisäksi 70 Research - eli tutkimustasoa, jotka tuovat erilaisia lisäkykyjä tai -ominaisuuksia. Pelin päämäärä on jatkuva hahmon kehittäminen keräämällä varusteita, kehityspisteitä ja erikoiskykyjä. Viimeisimmät lisäosat ja päivitykset ovat tuoneet lisäsisältöä erityisesti korkean tason pelaajille sekä PvP- eli pelaaja vastaan pelaaja-toimintaan että PvM- eli pelaaja vastaan tietokonevastustaja -toimintaan.


title: Anarchy Online

text:
"Solitus" (mies/nainen) vastaa lähinnä normaalia ihmistä, mutta ominaisuuksia on paranneltu geneettisesti. Kaikessa hyvä mutta ei missään paras. He edustavat Rubi-kan väestön enemmistöä. Solitukset ovat kyvyllisesti kaikessa keskivertoja.
"Opifex" (mies/nainen) jalostettiin pääasiassa tiedustelijaksi ja viestinviejäksi. He ovat kuitenkin pärjänneet hyvin ja ovat toiseksi suurin populaatio solituksien jälkeen. Ketterä ja nopea mutta fyysisesti heikompi rotu.
"Atrox" (androgyyni) on erittäin vahva ja kestävä. He tekevät suurimman osan fyysisistä töistä Notum-kaivoksissa. Heidät pidetään usein vähemmän viisaina ja toisen luokan kansalaisina.
"Nanomaagi" (mies/nainen) on parhaimmillaan nanotekniikan hallinnassa. Nanotaitojen parantamiseen vaaditut muutokset edellyttävät usein vaativia kirurgisia toimenpiteitä, joiden seurauksena monet ovat ulkomuodoltaan hirvittäviä. Tämän johdosta monet pitävät heitä tunteettomina ja jokseenkin epäinhimillisinä.


title: Anarchy Online

text:
Valittavia ammatteja ovat: Agentti (Agent), Byrokraatti (Bureaucrat), Insinööri (Engineer), Kauppias (Trader), Korjaaja (Fixer), Lääkäri (Doctor), Metafyysikko (Meta Physicist), Vartija (Enforcer), Nanoteknikko (Nano Technician), Seikkailija (Adventurer), Sotilas (Soldier), Taistelija (Martial Artist) sekä Suojelija (Keeper) ja Varjo (Shade), jotka vaativat "Varjomaat" -lisäosan.
Ammatti valitaan hahmonluontivaiheessa, ja se on pysyvä. Kaikki ammatit ovat mahdollisia jokaiselle rodulle, mutta jotkut rodut soveltuvat paremmin joihinkin ammatteihin kuin toiset. Ammatti määrää hyvin pitkälti pelityylin. Myös varusteet ja aseet ovat hyvin ammattisidonnaisia. Lääkäri on ainoa varsinainen parantaja, mutta seikkailijalla ja kamppailijalla on vähäisiä parannusominaisuuksia. Kolme ammateista kuuluu ns. lemmikkiluokkiin (pet class), jotka komentavat apureita. Byrokraatilla on apulaisdroidi, insinööri luo ja parantelee taistelurobotteja ja metafyysikko kanavoi nanotaidoillaan tunteensa fyysiseen olomuotoon. Jokaisella ammatilla on rakentamiseen liittyviä taitoja (tradeskills), mutta ammatista riippuen se voi maksaa paljon kehityspisteitä eikä näin ole kannattavaa kuin muutamalla luokalla. Varsinaiset rakentajat pelissä on insinööri ja kauppias. Väestönhallinta (crowd control) on kyky, jolla voidaan ottaa jokin muu olento nanotaitojen avulla hallintaan. Tämä kyky on byrokraateilla, kauppiailla ja nanoteknikoilla. Sotilas, vartija ja suojelija ovat niin sanottuja tankkeja (tanks), jotka pystyvät kestämään paljon vahinkoa. Agentti voi rajoitetusti käyttää kaikkien muiden ammattien nanotaitoja ja shade on puhdas korkean vahingon tekijä (damage dealer). Korjaajilla on pääsy erikoiseen korjaaja -portaaliin (Fixer Grid) josta pääsee liikkumaan nopeasti kaukaisemmillekin alueille.
Ammatit ovat yleisesti kohtuullisen hyvin tasapainossa, mutta tasosta riippuen jotkut ammatit ovat pvp-taisteluissa (player vs player) toisia voimakkaampia.


title: Anarchy Online

text: Kuukausimaksun lisäksi peliä on ollut mahdollista myös pelata ilmaiseksi 4.12.2004 lähtien. Ilmainen versio rajoittaa pelaajan mahdollisuuksia edetä pelissä kuitenkin tarjoten erittäin laajan pelikokemuksen. Kuukausimaksullinen pelaaja saa täyden pelikokemuksen, jota rajoittaa pelitiliin sidottujen lisäosien määrä. Lisäosat vaativat aikaisemmat lisäosat toimiakseen.


title: Anarchy Online

text: Omnin ja klaanien hallitsemien kaupunkien vartijat ovat vihamielisiä toiselle osapuolelle. Vain puolueettomat voivat vierailla kaikissa kaupungeissa vapaasti, mutta kauppojen käyttö on Omnin ja klaanien kaupungeissa rajoitettua. Kaikki kaupungit ovat linkitetty toisiinsa Whom-Pah-teleporttiverkoston tai verkkoportaalin (Grid Portal) välityksellä.


title: Anarchy Online

text:
"Omni-1" (Omni-pääkaupunki) on suuri metropoli joka on jaettu kolmeen alueeseen: viihde, kaupankäynti ja keskustoimisto. Kaupungista löytyy melkein kaikki palvelut. Rubi-kan Omnin osaston johtaja Philip Rossin toimisto sijaitsee keskustoimistoalueella. Klaanien ei kannata tulla omni alueille, koska vartijat tappavat heti. "'Rome"
rakennettiin menetetyn Omni-2:n (Old Athen) korvaajaksi. Toiseksi suurin kaupunki, joka on myös jaettu kolmeen osaan: punaiseen, vihreään ja siniseen alueeseen. Täältä löytyvät kaikki palvelut. Lisäksi muita vähäisempiä kaupunkeja ovat "Galway Castle", "Lush Hills", "Outpost 10-3", "2HO", "4 Holes" ja "Broken Shores",


title: Anarchy Online

text: "Tir" (Klaanin pääkaupunki) on ainoa vihamielinen kaupunki puolueettomille. Omnina klaanin kaupungin vartijat tappavat sinne saapuvat. Klaanin hallitseva elin totuusneuvosto (Council of Truth) hallinnoi täältä. "Old Athen" on vanha Omni-2, jonka klaanilaiset valtasivat Omnilta ja nimesivät uudelleen. Suuresta kaupungista löytyy kaikki palvelut. "Avalon" hallitsee upporikas mies, joka rakensi kaupungin keskiaikaiseen tyyliin ja perusti vahvan ritarikunnan sitä suojelemaan. Hallitsija on yksi totuusneuvoston jäsenistä. Muut vähäisemmät klaanikaupungit ovat "West Athen", "Bliss", "Wine", "Wailing Wastes", "Varmint Woods" ja "City of Home".


title: Anarchy Online

text:
"Borealis City" on vanhojen notum-kaivosten viereen syntynyt puolueettomien ainoa iso kaupunki. Vuorien ympäröimää kaunista kaupunkia hallitsee itsenäinen neuvosto. Kaupungista löytää kaiken tarvitsemansa. ICC:n suojeluksessa. "Newland City" itsenäinen keskikokoinen kaupunki, jota hallitsee Newland City -neuvosto, johon kuuluu muutamia pelaajiakin. "20K" on Omnien suojelema mutta puolueeton pieni kaupunki. Muut puolueettomat kaupungit ovat "Stret West Bank", "Hope", "Meetmedere" ja "Harry's".
"ICC Headquarters" on ICC:n Rubi-kan päätoimisto sijaitsee täällä Whom-Pah-verkoston keskipisteessä, mistä se valvoo järjestystä.


title: Anarchy Online

text: Tapahtumat alkavat vuonna 28702, kun megakorporaatio Omnin tiedustelualus löytää asuinkelvottoman Rubi-Ka-planeetan. Omni kuitenkin löytää planeetalta uuden alkuaineen nimeltä "Notum", joka mahdollistaa monia mullistavia teknologioita, kuten nanoteknologian hallinta mielen avulla ja sielun siirtäminen uuteen kloonialkioon kuolinhetkellä. Salaamalla tämän Omni onnistui saamaan Rubi-kan 1000 vuoden vuokraoikeuden kaikkien yritysten yhteisjärjestöltä Interstellar Confederation of Corporations (ICC). Monien vastoinkäymisten jälkeen Omni sai pinnanmuodostusteknologian avulla muokattua pienen osan pinnasta asuinkelpoiseksi. Koska notumia esiintyy jostain syystä vain Rubi-ka -planeetalla, sen markkinaoikeudet omistaneesta Omnista tuli galaksin suurin ja mahtavin yritys.


title: Anarchy Online

text: Planeetalla Omni harrasti geeniteknologiaan perustuvaa jalostamista ja loi työolosuhteisiin sopivia ihmisrotuja kuten fyysiseen työhön soveltuvat "atroxit", nopeat ja vikkelät "opiflexit" sekä nanoteknologian paremmin hallitsevat ja älykkäät "nanomaagit". Omni teki lukuisia muitakin kokeiluja eläinkunnan ja ihmisten geeneillä, minkä vuoksi Rubi-kan maaperällä liikkuu runsaasti karanneita vihamielisiä mutantteja.


title: Anarchy Online

text: Huonon kohtelun ja työolosuhteiden vuoksi Omnin kaivostyöläiset aloittivat kapinan Omni -korporaatiota vastaan. Kun kapinaan liittyi lisää työläisiä, he alkoivat saada aseapua ja muuta tukea muilta yrityksiltä, jotka janosivat notum-kaivosoikeuksia. Kapinoijat onnistuivat valloittamaan pohjoisen osan asuinkelpoisesta pinta-alasta ja pitävät hurjuudellaan ja nokkeluudellaan puoliaan teknisesti ylivertaista Omnia vastaan. He kutsuvat itseään nimellä Klaani (Clan). Osa Rubi-kan asukkaista, jotka olivat kyllästyneet jatkuvaan sotaan, julistautuivat neutraaleiksi ja irtautuivat sodasta. Klaanilla oli tarpeeksi huolia Omnia vastaan, ja kun ICC otti Puolueettomat (Neutrals) suojelukseensa, molemmat joutuivat hyväksymään uuden osapuolen. Puolueettomat ovat pieni tiivis vähemmistö, joka käy kauppaa molempien osapuolien kanssa.


title: Anarchy Online

text: Kun klaani oli vahvistunut riittävästi, se alkoi rahoitusta saadakseen vallata Omnin hallussa olleita notum -kaivoksia, jolloin planeetan hallinnassa alkoi uusi vaihe, Notum-sota (Notum Wars). Kun Klaani yritti käydä Sol Banking System -yrityksen kanssa notum -kauppaa, Omnin taistelualukset tuhosivat notumia hakemaan tulleen rahtialuksen. Kyseinen selkkaus johti Sol Bankings Systemsin johtaman korporaatioallianssin ja Omnin väliseen Korporaatiosotaan (Corporate Wars), joka kesti yli 50 vuotta. Se päättyi ICC:n pakottamaan tulitaukosopimukseen. Omni onnistui säilyttämään kaivosoikeutensa Rubi-ka-planeetalla, mutta ICC lyhensi vuokrasopimusta 1000 vuodesta 600 vuoteen. Omnin ollessa sodassa muita korporaatiota vastaan klaanilaisten onnistui vallata lähes 75 % Rubi-kan asuinkelpoisista alueista, ja sodan heikentämän Omnin oli pakko tehdä tulitauko klaanilaisten kanssa. Omni kuitenkin hallitsi notumin vientimarkkinoita.


title: Anarchy Online

text: Uuden nanoteknologian avulla Omnista irtautuneet puolueettomat JAME-tiedemiehet löysivät Rubi-kan rinnakkaismaailman, Varjomaat(Shadowlands). He loivat kalliit portaalit Rubi-kan ja Varjomaiden välille neutraaliin Jobe-kaupunkiinsa. Välttääkseen poliittiset selkkaukset he antoivat kulkuoikeuden tasapuolisesti kaikkien osapuolien edustajille. Ensimmäiset tutkimusmatkailijat törmäsivät kummalliseen mekaaniseen olioon nimeltä Ergo, jonka kerrottiin olleen muinaisen rodun jättämä Varjomaiden vartija. Varjomaailma on Notum-aineen kyllästämä, muinoin kuolleen mahtavan Xan-rodun raunioiden täyttämä maailma, joka on hajonnut erillisiksi ilmassa kelluviksi saariksi. Saarten reunoilla asustaa hurjia kivioliota (Brink Mobs), joiden ainoa tarkoitus näyttää olevat varjomaiden saarten tuhoaminen. Tutkijat törmäsivät myös kahteen muinaisen Xan-rodun palvelijaan, jotka näyttävät sekoittuneen valon (Redeemed) ja pimeän (Unredeemed) olentoihin. Selviytyäkseen tässä vihamielisessä paikassa osapuolet huomasivat, että niiden oli liittouduttava noiden rotujen kanssa. Klaani liittoutui valon rodun ja Omni pimeän rodun kanssa, kun taas puolueettomat liittoutuivat Ergon kanssa ja auttoivat Ergoa suojelemaan Varjomaailmaa kiviolioita vastaan.


title: Anarchy Online

text: Kun tutkimusmatkailijat onnistuivat pääsemään viimeiselle saarelle ja tuhoamaan sitä hallinneet Notumin saastuttamat olennot ja näitä johtaneen Pedon (The Beast), alkoi tapahtumaketju, joka on jollakin tuntemattomalla tavalla yhteydessä kehittyneeseen muukalaisrotuun, joka aloitti sodan Rubi-kan ihmisiä vastaan. Tätä ajanjaksoa kutsutaan "Muukalais invaasioksi" (Alien Invasion). Ja nyt on vuosi 29479.


title: Anarchy Online

text:
Ensimmäinen lisäosa Notum Sodat toi suuria uudistuksia pelaajien väliseen taisteluihin. Suurin uudistus mahdollisti pelaajien killoille viiden eritason notum -kaivausten yhtäaikaisen hallinnan. Kaivauksia on rajoitettu määrä joista kiltojen on taisteltava saadakseen lisäetuja jäsenilleen joita kaivoksen hallinta mahdollistaa. Jokainen pelaaja voi asettaa korkeintaan neljä henkilökohtaista tornia kaivauksille, näistä he saavat räätälöityjä etuisuuksia hahmolleen. Lisäksi kilta saa kaivausten hallinnasta erillisiä kiltakohtaisia etuja. Notum sodat lisäosa mahdollistaa myös pelaajien rakentaa kannettavia aputorneja, jotka auttavat taisteluissa niin toisia pelaajia kuin hirviöitä vastaan.
Toinen suuri uudistus on pelaajien ajoneuvot. Lentävä ajoneuvo Yalmaha, joka nopeuttaa huomattavasti hahmojen liikkumista pelialueiden välillä. Toinen ajoneuvo on taisteluajoneuvot, mutta ne ovat kuitenkin osoittautuneet vaatimattomiksi avuiksi pelaajien välisissä taisteluissa.


title: Anarchy Online

text: Varjomaat lisäosa alkaa kun JAME -tiedemiehet löytävät Rubi-Ka -planeetan rinnakkaismaailman. Tiedemiehet luovat portaaleita varjomaahan joista he lähettävät pelaajia tutkimusmatkailijoina uuteen vihamieliseen maailmaan.


title: Anarchy Online

text:
Varjomaat lisäosa on vaikuttavan määrän lisää sisältöä mm. 20 lisätasoa, kaksi uutta ammattia Varjot(Shade) ja Suojelijat(Keeper), yli 20 pelialuetta jaettuna seitsemään teemaan, satoja tehtäviä ja hirviöitä sekä lisäksi parannellun peligrafiikan ja -älyn.
Pelaajakehitykseen se toi etuisuuksia(Perks) ja varjo-ominaisuuden (Shadowbreed) sekä lukuisia aseita, haarniskoja ja muita tavaroita.


title: Anarchy Online

text: Muukalais invaasio lisäosa alkaa juonellisesti siihen mihin Varjomaat -lisäosa loppuu. Jokin pelaajien toiminnassa Varjomailla saa tuntemattoman ja kehittyneen rodun raivostumaan. Muukalaiset(Aliens) lähettävät valtavia emoaluksia ja hyökkäysaluksia tuhoamaan Rubi-Ka planeetalla asuvia ihmisiä.


title: Anarchy Online

text: Lisäosa tuo mahdollisuuden killoille ostaa omakaupunki jota täytyy puolustaa muukalaisia vastaan. Kaupunkiin pystyy rakentamaan kiltakohtaisia etuisuuksia antavia rakennuksia sekä hahmojen oman kaupan. Uusi aloitusalue tehtiin helpottamaan uusien hahmojen kehityksen alkua. Näiden lisäksi lukuisia uusia muukalaisteknologialla höystettyjä aseita, haarniskoja ja laitteita.


title: Pasi Ilmari Jääskeläinen

text: Pasi Ilmari Jääskeläinen (s. 30. kesäkuuta 1966) on jyväskyläläinen kirjailija ja äidinkielen opettaja. Jääskeläinen kirjoittaa realistisia teoksia, joissa on fantasian aineksia. Tyyliä voi luonnehtia maagiseksi realismiksi tai Jääskeläisen omalla termillä reaalifantasia.


title: Pasi Ilmari Jääskeläinen

text: Jääskeläinen sai esikoisteoksellaan, novellikokoelmalla "Missä junat kääntyvät" (2000) Helsingin Science Fiction Seuran myöntämän Tähtivaeltaja-palkinnon. Lisäksi hänet on palkittu neljästi parhaasta kotimaisesta tieteisnovellista Atorox-patsaalla. Hänen novellejaan on käännetty useille kielille. Jääskeläisen ensimmäinen romaani "Lumikko ja yhdeksän muuta" ilmestyi 2006, saaden myöhemmin Kuvastaja-palkinnon.


title: Pasi Ilmari Jääskeläinen

text: Jääskeläinen työskentelee Jyväskylän Lyseon lukiossa äidinkielen ja kirjallisuuden lehtorina. Koulutukseltaan hän on filosofian maisteri.


title: PHP:n luokkakirjastot

text:
Tämä artikkeli käsittelee PHP:hen kuuluvia luokkakirjastoja. Lista on järjestetty aakkosjärjestykseen ja luokkakirjaston nimenä käytetään kirjaston englanninkielistä nimitystä.
""


title: PHP:n luokkakirjastot

text: Apache-luokkakirjaston avulla voidaan kontrolloida Apache-webpalvelinta muun muassa käskemällä palvelinta pysäyttämään kaikki tai osa prosesseista sekä tuomaan tietoja itsestään (kuten asennetuista moduuleista ja omasta versiostaan). Lisäksi kirjasto tarjoaa rajapinnan virtuaalikäskyille sekä HTTP-otsaketietojen monipuoliseen käsittelyyn.


title: PHP:n luokkakirjastot

text: Arrays-luokkakirjaston avulla voidaan luoda ja järjestellä taulukoita, poistaa, muokata sekä lisätä alkioita ja vertailla sekä liittää toisiinsa taulukoita useilla eri tavoilla. Luokkakirjasto on erittäin laaja, ja kuuluu muuttujatyyppien hallintaan tarkoitettuihin kirjastoihin.


title: PHP:n luokkakirjastot

text: BCmath-luokkakirjaston avulla voidaan laskea omavaltaisen tarkkoja matemaattisia operaattoreita erittäin suurilla tarkkuuksilla. Kirjasto tukee kaiken suuruisia lukuja ja äärimmäisen tarkkoja desimaalitarkenteita vastaanottamalla lukuarvoja numeerisen muodon sijasta tekstimuotoisena ja palauttamalla tuloksen tekstimuotoisena. Kirjasto tukee yhteen-, vähennys-, kerto- ja jakolaskujen lisäksi jakojäännöstä, potenssiin korotusta (jakojäännöksellä) sekä neliöjuurta.


title: PHP:n luokkakirjastot

text: Bzip2-luokkakirjaston avulla voidaan kirjoittaa ja lukea bzip2-formaatin (.bz2) paketteja.


title: PHP:n luokkakirjastot

text: Calendar-luokkakirjaston avulla voidaan käsitellä päivämääriä useissa eri kalenterijärjestelmissä. Pohjakalenterina käytetään Juliaanista kalenteria jonka päiväluku alkaa 1. tammikuuta 4713 eaa. Päivämäärien muuntaminen muihin tuettuihin kalentereihin (kuten Gregoriaaniseen-, Juutalaiseen- tai Vallankumouskalenteriin) tapahtuu pohjakalenterin kautta. Tämän lisäksi luokkakirjasto osaa muun muassa kertoa eri juhlapyhien päivät (kuten pääsiäinen) sekä palauttaa kuukauden nimen.


title: PHP:n luokkakirjastot

text: Class/Objects-luokkakirjaston avulla voidaan kysellä tietoja yksittäisiltä tai kaikilta kuulutetuilta luokilta. Kirjasto osaa kertoa kuuluuko luokka muihin luokkiin sekä mitä metodeja ja muuttujia luokka sisältää.